“Orain ezin gara indibidualista bihurtu, hainbeste denbora gizarte kohesioaren alde lanean eman ondoren” | Gasteiz Kultura\nPROIEKTUAK “Orain ezin gara indibidualista bihurtu, hainbeste denbora gizarte kohesioaren alde lanean eman...\n“Orain ezin gara indibidualista bihurtu, hainbeste denbora gizarte kohesioaren alde lanean eman ondoren”\nGoian elkarteak hezkidetza, euskararen sustapena, parte-hartzea eta aniztasuna lantzen ditu Gasteizko Alde Zaharrean, kultur eta kirol jardueren bidez.\nGoian familiak Korrikan./ Goian\nBintou Traorek 17 urte ditu. 9 urte zituenean bere auzkideak Goian kultur eta kirol elkartean antzerki eskoletara joateko animatu zuen. “Nire bizitzako esperientziarik onena izan zen”, kontatzen du. Hilabete batzuk geroago saskibaloian jokatzen hasi zen, kirol horrek harrapatu egin zuen eta bere bizitzako zati oso garrantzitsu bihurtu da. Aurten debuta egingo du entrenatzaile gisa, elkarteko alebin talde batekin. “Goianek zoriona, energia eta lagunak ekarri dizkit, nire bigarren familia dira“, dio Bintouk.\nGoian proiektu soziohezitzailea da, eta Gasteizko Alde Zaharreko pertsonen, kolektiboen eta erakundeen bizikidetzaren alde egitea du helburu. Aisialdiaren esparruan garatzen du bere lana auzoan bizi diren pertsonekin. Horren helburua da bermatzea Alde Zaharreko haur guztiek gozatu eta parte har dezatela kirol- edo kultura-arloko talde-proiektuetan, askotariko programazioaren bidez. Talde guztietan lantzen dira hezkidetza, euskararen bultzada, parte-hartzea eta aniztasuna balio gisa.\nProiektua hobeto ezagutzeko Natasha Rueda, Pilar Melguizo eta Bintou Traorerekin hitz egin dugu. Beren hitxetan “Goain ez dira kontsumitzeko jarduerak, parte hartzekoak baizik”.\nNatasha Rueda, Bintou Traore eta Pilar Melguizo. / Endika Portillo\nGoian proiektuak Gasteizko Alde Zaharrean elkarbizitza bultzatu nahi du, gasteiztar guztiek ezagutzen duten auzoa, baina gehienek aisialdirako gune gisa bakarrik. Nolakoa da egunerokotasuna, eguneroko bizitza bertan?\nEgunerokotasuna oso desberdina da gaueko aisialdiaren aldean. Gehiago da herri giroa auzokoa baino. Denok ezagutzen dugu elkar, haurrak kaleetan jolasten dira, parkean, jendeak dendetan erosten du… Auzo normal bateko bizimodua da, baina familiarragoa.\nZer arrazoik eraman zuten, bere garaian, proiektua sortzera? Zer zailtasun daude oraindik eta zein alderditan eman dira aurrerapauso garrantzitsuak?\nAuzoa oso estigmatizatua eta oso zatitua zegoen. Problematika handia zegoen, eta kohesio sozial gutxi. Arrazoi nagusia auzoan batasun eta bizikidetza hori lortu nahi izatea izan zen. Kaleko Hezkuntzako talde ezberdinak, guraso elkarteak eta duela urte batzuk auzoan zegoen kirol elkarte bat biltzen hasi ziren, eta pixkanaka gaur egun Goian bezala ezagutzen duguna osatuz joan zen.\nEgoera guztietara egokitzeko gaitasun handia dugu, betiere gure helburuak ahaztu gabe, baina gaur egun aurre egin beharreko zailtasunik handiena COVIDak berak sortutako egoera da. Oztopo asko aurkitzen ditugu jarduerak aurrera eraman ahal izateko.\nBeste zailtasunetako bat da familiei ikusaraztea ez garela kanpoko haurrentzat edo zailtasunak dituztenentzat bakarrik lan egiten dugun elkarte bat; izan ere, guztiz kontrakoa gara, Goian guztiontzako espazioa da.\nGoian futbol taldeetako bat entrenamendu batean./ Goian\nEusko Jaurlaritzak Elkarlan 2019ko bi sarietako bat eman dizue. Sari horiek gizarte-beharrak eta erronkak asetzeko balio publiko partekatua modu berritzailean sustatzen duten proiektuen lana aintzatesten dute. Nola eta zertan berritzen duzue Goianen?\nGoianen hezkuntza-irizpide espezifiko batzuekin lan egiten dugu, eta egiten dugun guztian aplikatzen dugu. Irizpide horiek azaldu eta definitzeko hezkuntza-gida bat sortu dugu. Horrela, lanera datorren edonork eskuliburu hau kontsultatu ahal izango du eta bere tailer eta/edo jardueretara egokitu. Elkarlan Saria gida honengatik eman ziguten, eta hori ez dugu Goianen bakarrik aplikatzen. Komunitate mailan lantzea da asmoa. Ikastetxean eta Kaleko Hezkuntza taldean aurkeztu da. Horrela, gatazka bat baldin badago, denok modu berean heltzen diogu.\nZer baliabide ekonomiko ditu Goianek? Eredu iraunkorra da elkartearentzat ala beste sistema mota bat nahiko zenukete?\nBaliabide ekonomikoak Udalarekin dugun hitzarmen baten bidez datoz, Aniztasun eta Bizikidetza Sailarekin. Proiektuaren zati bat hitzartuta daukagu, eta horri esker gure lana aurrera eraman dezakegu. Bestalde, dohaintzak eta kuotak daude. Eta hirugarrenik Goianek duen oinarri soziala, militantzia eta boluntariotza dago, eta hori gabe ez legoke ezer egiterik.\nDaukagun hitzarmena oso ondo dago, baina ez da denerako iristen. Begirale gehiago kontratatu nahiko genituzke behar bereziak dituzten haurrekin lan egin ahal izateko, baina ez dago baliabiderik.\nElkartearen udalekuak./ Goian\nZuen fokuaren aldaketa garrantzitsuetako bat da, haurtzaroarekin eta gaztaroarekin lanean hasi zineten arren, jarduera helduengana zabaldu izana da. Zein alderdi positibotan eragiten ari da erabaki hau?\nHelduei zuzendutako jardueretan pertsona guztiak sartzen dira. Nazioarteko tailerrak edo jarduerak bilatzen ditugu, non hizkuntza ez den oztopo bat, inor ez dadila kanpoan geratu arrazoi horrengatik. Horrek ekarri du lehen lotura handirik ez zuten familiak, orain komunitatean eta auzoan murgiltzea, eta Alde Zaharreko eta hiriko bizimoduaren parte sentitzea.\nAntzeko proiektu askoren erronka handietako bat da gazteen arreta erakartzea. Nola gertatzen zaizue hau Goianen?\nGoian elkarteko haur asko helduak egin dira eta dagoeneko ez dute ikasturtean zehar dauden jardueretan parte hartzen, baina ez diote elkartearekin lotura izateari utzi nahi. Honen ondorioz sortu zen Goian Gaztea, Bintou bezalako pertsonen proposamena izan zena. Ikasturtean zehar begiraleei laguntzen dien gazte-talde bat da, eta beren ibilbidea ere badute, non haiek aukeratzen duten zer egin nahi duten eta zer ardura hartu nahi duten elkartearen barruan. Goianekin konpromisoa hartu dute, baina Goianek ere konpromisoa hartu du euren beharretan eta interesetan laguntzeko. Aukera eman behar zaie zerbait egiteko, entzuteko eta haien beharretara egokitzeko.\nUda honetan askoz talde gehiago sortu behar izan genituen koronabirusaren gaia dela eta, eta jarduera guztiei kasu egin ahal izateko, boluntariotzaz tira egin behar izan genuen; auzoko 44 gazte aurkeztu ziren. Esperientzia ederra izan da, eta gure gazteek duten konpromisoa egiaztatu ahal izan dugu.\nGoian taldeko gazteak txango batean./ Goian\nSareak sortzea eta komunitatearen lankidetza dira zuen proiektuaren oinarri garrantzitsuak. Nolakoa da gako horietan oinarrituta lan egitea Gasteizen? Hiri iragazkorra al da gai hauekiko?\nAlde Zaharrak bide ematen du modu horretan lan egiteko. Hasi eta bultzatu nahi izan behar da, sustraietatik hazi dadila, jendeak beharrezko ikus dezala. Une hauetan egoera dagoen bezala, gauzak bakarrik egitea guztiz ezinezkoa da. Gasteizen sare mugimendu handia dago, eta gero eta lan gehiago egiten dugu hiri mailan.\nElkarlanaz eta komunitateaz ari garela, nola artikulatzen da lana Goianen?\nEskolak, Ramon Baxuko guraso-elkarteak, Landázuriko guraso-elkarteak, boluntarioek, kaleko hezitzaileek eta koordinatzaileek osatutako talde eragile bat dago. Elkarrekin biltzen gara eta ikastaroaren ildo orokorrak eta estrategikoak lantzen ditugu; erabaki garrantzitsuenak hortik ateratzen dira. Baina mundu guztiari irekitako taldea da, zenbat eta aniztasun handiagoa, orduan eta aberatsagoa taldea, eta proposamen gehiago ateratzen dira.\nGoian taldea bilera batean./ Goian\nAisialdia kulturatik eta kiroletik abiatuta lantzen duzue. Zer baliok edo alderdik ahalbidetzen dizuete beste modu batean zailagoa litzatekeen bi eremu horiei erantzutea?\nHezkidetza, elkarrekiko zaintza, euskararen erabilera, parte-hartzea, komunitatearekiko lotura eta aniztasuna dira lantzen ditugun hezkuntza-irizpideak. Jardueraren arabera, irizpide batzuk edo beste batzuk azpimarratzen ditugu. Belaunaldien arteko harremana ere lantzen dugu, eta jarduera horietan belaunaldi desberdinak jartzen ditugu harremanean.\nGoain Alde Zaharrean egiten den proiektua da, baina gaur egun Gasteizko auzo gehienak multikulturalak dira, eta Goian eredua ezin hobeto uztartu liteke horietako edozeinetan. Goian hiriko gainerako lekuetara eramateko interesik ba al dago?\nHori izango litzateke proiektuan maila bat gora egite, baina asmoa da beste auzoetan bultzatu ahal izango den eredu bat sortzea. Ez hainbeste Goian beste auzo batzuetara zabaltzea, baizik eta auzo bakoitzak bere Goian propioa izatea. Gu prest gaude hasiera horretan laguntzeko, lan izugarria baita eta gauzak egiteko gogo handia duen jendea behar baita.\nIpuin kontalaria Goianeko txikientzat./ Goian\nZeintzuk dira Goianek 20/21 ikasturtean aurre egin beharreko erronka garrantzitsuenak? Eta epe ertain eta luzera?\nAurten erronka garrantzitsuena guri gauzak egiten uztea da. Uztailean eta abuztuan gauzak ondo atera ziren, beraz, ildo beretik jarraituko dugu. Jarduera bakoitzerako protokolo bat prestatu behar dugu, eta kontzientziazio orokorra lortu, gauzak egiten utz diezaguten. Neska-mutilak ezin ditugu jarduerarik gabe utzi, ezin gara indibidualista bihurtu gizarte-kohesioaren alde lanean hainbeste denbora daramagunean.


Fontienne - Wikipedia, entziklopedia askea.\nGuy JAUFFRED (2014-2020)\n44° 00′ 32″ N, 5° 47′ 36″ E / 44.0089°N,5.7933°E / 44.0089; 5.7933Koordenatuak: 44° 00′ 32″ N, 5° 47′ 36″ E / 44.0089°N,5.7933°E / 44.0089; 5.7933\nFontienne (Alpe Garaiak)\nForcalquier, Revest-Saint-Martin, Saint-Étienne-les-Orgues eta Sigonce\nFontienne (frantsesez eta ofizialki: Fontienne) Okzitaniako udalerri bat da. Administratiboki Frantziako Alpes-de-Haute-Provence departamenduan dagoena, Provence-Alpes-Côte d'Azur eskualdean. 2013an 133 biztanle zituen.\n2007an Fontienne udalerrian erroldatutako biztanleak 133 ziren. Familiak 52 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 16 seme-alabarik gabeko bikoteak ziren eta 4 seme-alabak dituzten guraso-bakarreko familiak ziren.\n2007an 93 etxebizitza zeuden, 55 familiaren etxebizitza nagusia ziren, 32 bigarren erresidentzia ziren eta 5 hutsik zeuden. 90 etxeak ziren eta 2 apartamentuak ziren. 55 etxebizitza nagusietatik 48 bere jabearen bizilekua ziren, 4 alokairuan okupaturik zeuden eta 3 doan lagata zeuden; 2 etxek gela bat zuten, 3 etxek bi zituzten, 15 etxek hiru zituzten, 21 etxek lau zituzten eta 14 etxek bost zituzten. 41 etxek euren parking plaza propioa zuten azpian. 22 etxetan ibilgailu bat zegoen eta 26 etxetan bat baino gehiago zituzten.\nFontienne udalerriko biztanleria-piramidea 2009an .\n2007an lan egiteko adina zuten pertsonak 84 ziren, horien artean 56 aktiboak ziren eta 28 inaktiboak ziren. 56 pertsona aktiboetatik 48 lanean zeuden (26 gizon eta 22 emakume) eta 8 langabezian zeuden (6 gizon eta 2 emakume). 28 pertsona inaktiboetatik 9 erretiraturik zeuden, 7 ikasten zeuden eta 12 "bestelako inaktibo" gisa sailkaturik zeuden.\n2009an Fontienne udalerrian 53 unitate fiskal zeuden, 122 pertsonek osaturik. Pertsona bakoitzeko diru-sarrera fiskalaren mediana urteko 15.765,5 euro zen.\n2007an zeuden 7 komertzioetatik, 1 janari enpresa zen, 2 ibilgailuen saltze eta konpontze enpresak ziren, 1 informazio eta komunikazio enpresa zen eta 3 zerbitzu enpresak ziren.\n2000. urtean Fontienne udalerrian 10 nekazaritza-ustiategi zeuden, 210 hektarea erabiltzen.\nRevest-Saint-Martin (3,1 km)\nSigonce (4,0 km)\nSaint-Étienne-les-Orgues (4,2 km)\nOngles (5,3 km)\nForcalquier (5,5 km)\nLimans (5,7 km)\nMontlaux (5,8 km)\nOrriaren azken aldaketa: 19 abendua 2019, 12:42.


Getxok 135.200 euro bideratuko ditu Gizarte Zerbitzuekin kolaboratzeko - Deia\nSei elkarterekin hitzarmena berritu du\nGetxok 135.200 euro bideratuko ditu Gizarte Zerbitzuekin kolaboratzeko\ndeia.eus 28.07.2020 | 10:00\nGETXO. Getxoko Udalak 135.200 euro bideratuko ditu Gizarte Zerbitzuekin kolaboratzen duten eta herrian sustraiak dauzkaten sei elkarteekin kolaboratzeko. Hala, beste urte batez sei elkarte horiekin zeukan hitzarmenak berritu egin ditu.\n"Laguntza horien bidez, gizarte-arloko parte-hartzea sustatzen jarraitzen dugu, eta legea betetzen duten hitzarmenak formalizatzen ditugu. Lege horrek baliabideen aprobetxamendu integrala, arrazionala eta eraginkorra ezartzen du, egokia den guztietan gizarte-ekimen pribatuak garatutako gaitasunak eta baliabideak baliatzeko", nabarmendu du Carmen Díaz Gizarte Kohesioko zinegotziak.\nUrritasun psikikoa duten pertsonei arreta egin eta nahasmendu eta desgaitasun intelektualak dituzten pertsonen familiak laguntzen dituen Gaude elkarteak 56.250€ jasoko ditu, aisialdirako eta partaidetza sozialerako zein familiak laguntzeko eta horiei atsedena emateko zerbitzuetara zuzendutako jarduerak finantzatzeko.\nBigarrenez, Gurutze Gorriak 23.125€ eskuratuko ditu, jarduera ezberdinen arteko koordinazioa finantzatzeko, gizarte beharretan jardutea helburu nagusietako bat izanik. Gainera, pandemian sortutako beharrak artatzeko beste 10.000€ gehiago jaso ditu elkarteak.\nSarekidek, Getxoko Boluntariotza Erakundeen Elkarteak 22.150€ izango ditu, Getxo udalerrian partaidetza eta gizarteratzea sustatzeko zerbitzua ematen den modua arautzeko.\nCaritasentzat 15.000€-ko diru-laguntza izango da, zailtasun sozioekonomikoak eta gizarteratzeko zailtasunak dituzten pertsonak eta familiei babes eta konpainia integrala emateko jarduerak finantzatzeko. Entitate honek ere beste 10.000€ gehiago jaso ditu pandemian izandako beharrei erantzuna ematen laguntzeko.\nAPNABI-Autismo Bizkaia elkarteak 13.500€-ko diru-laguntza jasoko du, autismoaren espektroa duten pertsonentzako jarduerak eta horien familiei eta aisialdira laguntza finantzatzeko.\nAzkenik, Síndrome de Down Fundazioak 5.175€-ko laguntza izango du, udalerriko erabiltzaileek eta haien senideek parte hartzen dituzten programa eta aktibitate desberdinen kudeaketa finantzatzeko.\nEuskara ikasteko deskontuen bonua abian da.


Irekia Eusko Jaurlaritza - Gobierno Vasco :: Iñigo Urkullu Lehendakaria buru izan da Euskararen Aholku Batzordearen Legegintzaldiko bigarren bileran\nIñigo Urkullu Lehendakaria buru izan da…\nIñigo Urkullu Lehendakaria buru izan da Euskararen Aholku Batzordearen Legegintzaldiko bigarren bileran\n\nIñigo Urkullu Lehendakaria buru izan da Euskararen Aholku Batzordearen Legegintzaldiko bigarren bileran, Eusko Jaurlaritzako Gasteizko egoitzan Iturria: Irekia\n\nlhhk_euskara_aholku.jpg Iturria: Irekia\n\n20181114_lhk_euskara_aholku_10.jpg Iturria: Irekia\n\n20181114_lhk_euskara_aholku_06.jpg Iturria: Irekia\n\n20181114_lhk_euskara_aholku_08.jpg Iturria: Irekia\n\n20181114_lhk_euskara_aholku_12.jpg Iturria: Irekia\n\n20181114_lhk_euskara_aholku_14.jpg Iturria: Irekia\nEuskaltzaindiaren mendeurrena dela-eta, Andres Urrutia euskaltzainburuak parte hartu du saioaren hasieran\nIñigo Urkullu Lehendakaria buru izan da euskara normalizatzeko ahaleginak eta proiektuak batzea eta koordinatzea helburu duen Euskararen Aholku Batzordearen Legealdiko bigarren bileran. Eusko Jaurlaritzak Lakuan duen egoitzan egin da saioa eta, Lehendakariarekin batera, Andres Urrutia euskaltzainburuak hitza hartu du bileraren hasieran, Euskaltzaindiaren mendeurrena dela-eta. Parte-hartze hauetaz gain, euskarazko hedabideen finantziazioa, Euskararen Agenda Estrategikoaren betetze maila edota euskara administrazioan normalizatzeko dekretua berritzeko prozesua izan dute hizpide Batzordera bertaratutakoek.\nBingen Zupiria Kultura eta Hizkuntza Politikako sailburua alboan zuela, Urkullu Lehendakariak nabarmendu du Euskararen Aholku Batzordea bezalako gogoeta-guneak “behar-beharrezkoak” direla euskararen sustapenean asmatzeko, eta adierazi du euskarak “behar-beharrezkoa” duela hizkuntza politika, “letra larriz”. Euskaltzaindiaren mendeurrenaz ere mintzatu da Lehendakaria, eta Euskaraldiarekin lotura egin du. “Euskarak behar zuelako sortu zen, 1918an, Euskaltzaindia. Antzeko behar batetik etorri zen, orain 50 urte, euskararen batasuna. Beharrezkoak ez ezik, Euskaltzaindia eta euskara batua, ezinbestekoak ditugu etorkizuna josten jarraitzeko. Alabaina, egun, bizi dugun bidegurutzean, bestelako bizigarriak behar ditugu, eta horretarako jaio da Euskaraldia”, adierazi du.\nEra berean, Lehendakariak euskararen sustapenean “auzolanak” duen garrantzia azpimarratu du: “Ibili dabilenak daki bidearen berri. Aurreko hamarkadotan milaka hiztun irabazi ditugu, batik bat hezkuntza sistemaren euskalduntzeari eta euskaltegiek egin duten lanari esker. Bidea egin dugu, bidea ezagutzen dugu, bideari jarraipena eman behar diogu. Bide hau ez zen posible izango atzean gizartearen babesa eta bultzada izan ez bagenu. Bide horretan, gaur ere, Euskaraldia posible da gizarte-adostasuna landu eta zaindu delako. Euskaraldiak auzolanaren, elkarlanaren bidea erakusten digu. Euskaraldiak bidea elkarrekin egiten jarraitzeko gonbita egiten digu. Horri esker errazagoa izango da, baita ere, euskara indartzeko bidean berriz ere asmatzea”.\nBestalde, Bingen Zupiria sailburuak eta Miren Dobaran Hizkuntza Politikako sailburuordeak gaurko Euskararen Aholku Batzordera eramandako gaiak azaldu dituzte, kideek jarraipena egin dezaten. Hauexek izan dira gaur jorratu diren gaiak:\nEuskarazko hedabideen finantzaziorako proposamena.\nEuskararen Agenda Estrategikoaren jarraipena.\nEuskadiko toki-erakundeetan hizkuntza ofizialak normalizatzeari buruzko dekretu berria.\n86/1997 Dekretua aldatzera datorren dekretu berria abian jarriko duen prozesua.\nEuskararen Aholku Batzordearen batzorde-ataletako lanak.\nEusko Jaurlaritzako zenbait sail eta erakunderen ordezkariak egoteaz gainera (Ogasuna eta Ekonomia Saila, Kultura eta Hizkuntza Politika Saila, Hezkuntza Saila, HABE, EITB, IVAP), Euskararen Aholku Batzordean EAEko hiru foru-aldundiek, Euskaltzaindiak, Eudelek, hizkuntza-arloan adituak diren 39 pertsonak eta Eusko Legebiltzarrak proposatutako 5 kidek ere parte hartzen dute.\nEuskararen Aholku Batzordeak bost batzorde-atal ditu eta urtean zehar biltzen dira beren agenden jarraipena egiteko:\nGazteria eta Euskara batzorde-atal berezia.\nEuskara Ingurune Digitalean sustatzeko batzorde-atal berezia.\nEuskararen Erabilera eta Gizarte Aktibazioa sustatzeko batzorde-atal berezia.\nToponimiako batzorde-atal berezia.\nTerminologia batzorde-atal berezia.\nNo está la bandera de España junto a la del País vasco, tienen una en algún sitio, https://www.irekia.euskadi.eus/es/news/325-lehendakari-reunido-con-secretario-general-omt, tanto cuesta ponerla, ¿o sí?\nlehendakari_autogobernu_ako... behera kargatu (1 MB)\nintervencion_lehendakari_ap... behera kargatu (9 MB)\nlehendakari_recuperacion_co... behera kargatu (900 KB)\nlehendakari_cumplimiento_ac... behera kargatu (2 MB)\nlehendakari_euskaraldia_eu.mp4 30 MB\nlehendakari_hizkuntza_polit... 20 MB\nrecursos_lehendakari_consej... 90 MB\nlhhk_euskara_aholku.jpg 2 MB (jpg)\n20181114_lhk_euskara_aholku... 3 MB (jpg)\n20181114_lhk_euskara_aholku... 2 MB (jpg)\nDiscurso_LHDK_euskara_aholk... 100 KB (application/pdf)\nHerri Arduralaritzaren Euskal Erakundeko zuzendari nagusia (XI legealdia)\nIñigo Urkullu Lehendakaria buru izan da Euskararen Aholku Batzordearen gaurko bileran eta adostasuna zaintzeko tresna bezala duen garrantzia nabarmendu du\nLehendakaria buru izan da Euskararen Aholku Batzordearen legegintzaldiko lehen bileran, Euskadiko Artxibo Historikoan\nLehendakaria Gizataldeekiko Harremanetarako Aholku Batzordearen bileraren buru izan da\nLehendakaria legegintzaldi berri honetako Euskal Gizataldeen Aholku Batzordearen lehen bileraren buru izan da\nLehendakariak berdintasunaren alde eta emakumeen eta haien seme-alaben aurkako indarkeriaren kontrako euskal erakundeen konpromisoa berretsi du\nLehendakariak dio diaspora aukera bat dela Euskadirentzat\nLehendakaria Euskadiko Babes Zibileko Planaren (LABI) zuzendari bakar gisa laguntzen duen aholku-batzordearen bileraren buru izango da\nLehendakaria Euskadiko Babes Zibileko Planaren (LABI) bileraren buru izan da


Areola - Wikipedia, entziklopedia askea.\n2Kolorea eta tamaina\nEmakume baten areola Irudi gehiago\nUgatz baten diagrama\nOharra: 1. Bular-horma 2. Bularreko muskulu handiak 3. Gingilak 4. Titimutur 5. Areola 6. Hodi 7. Gantz ehuna 8. Azala\nAnatomian, areola hitza (area latinezko hitzaren txikigarria "toki irekia"), edozein area biribil txiki deskribatzeko erabiltzen da, titimuturra inguratzen duen koloreztatutako larruazala, adibidez. Borobil formako beste area batzuk deskribatzeko ere erabiltzen da, zaldarra inguratzen duen hantura, adibidez.\n2 Kolorea eta tamaina\n3 Toki erogenoa\nGuruinak[aldatu | aldatu iturburu kodea]\nAreolako larruazala, gainontzekoa baino latzagoa da. Bertan, ugatzen esne hodiak daude. Heldu baten titimuturra arreta handiz begiratuz gero, 15 eta 20 irekidura (esne hodiak) ikus daitezke inguru osoan zehar, bertatik esne-emate garaian esnea ateratzen delarik. Beste irekidura batzuk ere badaude, sebo guruinak (Montgomeryren guruinak). Hauek, olioztatze bat sortzen dute garai horretan zehar.\nKolorea eta tamaina[aldatu | aldatu iturburu kodea]\nAreola guztiek ez dute kolore berbera. Kolore sorta, arrosaska argitik marroi ilunera doa, pertsona bakoitzaren larruazalaren kolorearen arabera, pertsona berean ere aldaerak egonez. Haurdunaldi garaian, iluntzeko joera du, bere jatorrizko kolorea berreskuratuz erditu ondoren, kolore berriarekin ere gera daitekeen arren. Tamaina ere alda daiteke. Areola guztiak ez dira berdinak, batez besteko tamaina 15 eta 40 milimetroko diametroan dagoelarik.\nToki erogenoa[aldatu | aldatu iturburu kodea]\nAreola eta titimuturra dauden tokia, erogenotzat jotzen da, ferekentzako eta titimuturraren ahozko estimulazioarentzako oso sentikorra dena, sexu harreman baten aurretik egiten diren joko erotikoen zati delarik.


Mobilizazioa egingo dute gaur, martxoaren 3ko sarraskiaren 41. urteurrenean - Laudio - Aiaraldea.eus\nMobilizazioa egingo dute gaur, martxoaren 3ko sarraskiaren 41. urteurrenean\nErredakzioa 2017-03-02 21:30\nMobilizazioa egingo dute gaur Laudion, 1976ko martxoaren 3ko gertakarien harira. 12:00etan izango da zita, Lamuza Plazan. “Kotxe kedada” egingo dute gero, 16:30etan Lanbide Heziketa Ikastetxearen aparkalekuan, Gasteizen arratsaldeko seietan egingo den mobilizaziora joateko.\nLaudioko mobilizazioaren antolatzaileek irakurketa bat plazaratu dute biharko egunari begira. Bertan adierazi dute Laudion “oihartzun handia” izan zuela Gasteizen poliziak eginiko sarraskiak. “Erailketa horien biharamunean asanbladan bildu ziren Aceroseko langileak, eta arratsaldean fabrikako makinak gelditzea erabaki zuten”. Herriko Plazako elizan bildu ziren langileak. “Bertan adostu zen Aiaraldeko lehen greba orokorra izango zena, hiru egunetako iraupena izango zuena”.\nIraganera ez ezik, etorkizunera begira ere jarri dira mobilizazioaren antolatzaileak. “Klase borroka oinarri” izango duen alternatiba baten beharra aldarrikatu dute. “Horretarako beharrezkoa zaigu ostiraleko moduko egunetan kalera ateratzea”.\nIrakurketa osoa hemen:


Txapelak Zumarraga-Urretxu eta Zarautzera - Bergara - Goiena.eus\nTxapelak Zumarraga-Urretxu eta Zarautzera\nIrati Agirreazaldegi 2007-06-01 21:41\nGipuzkoako Eskolarteko Bertsolari txapelketaren finala jokatu da Bergarako Udal Pilotalekuan. Txikien mailan lau taldek jardun dute; nagusietan, berriz, zortzi bertsolarik. Ondoren, idatzizko txapelketako sariak ere banatu dituzte.\nAndoni Egañaren esanetara lau taldetako kideak igo dira lehenengo taula gainera:\n- Asteasuko taldea ( Haritz Mujika, Imanol Irazustabarrena eta Maddi Labaka)\n- Hernaniko taldea (Eñaut Martikorena, Aingeru Otxotorena, Elixabet Pagola eta Jon Iturbe)\n- Zumarraga-Urretxu A taldea ( Amaia Iturriotz, Maialen Akizu eta Leire Akizu)\n- Zumarraga-Urretxu B taldea ( Mikel Iturriotz, Ane Agirre eta Beñat Torres)\nAgurrak kantatu dituzte lehenengo doinu ezagunetan, eta publikoaren barreak eraginez. Egaña ez izan arren onak zirela zioten batzuek; autobusean etorri arren turismo egitera ez zirela etorri besteek; eta Zumarraga-Urretxuko bi taldeek batera kantatu zuten txorrotxio doinuz lagunduta sei txori zirela esanez.\nOndoren lau oinak emanda eta gaiari erantzunez jardun dute talde bakoitzeko bi ordezkarik ariketa bakoitzean.\nHandien txanda etorri da gero. Aurrez egindako lau kanporaketetatik sailkatutako 15 eta 18urte bitarteko zortzi neska-mutil aritu dira:\nEneritz Arzallus (Ikasberri Azpeitiko Ikastolako ikaslea)\nAritz Garin (Orixe Institutuko ikaslea)\nHodei Iruretagoiena ( Oteitza Lizeo Politeknikoko ikaslea)\nAne Labaka (Antigua-Luberri ikastetxeko ikaslea)\nArnaitz Lasarte (Hernaniko Institutuko ikaslea)\nMikel Olaizola (Elgoibar Ikastolako ikaslea)\nMaialen Velarde (Zumaiako Institutuko ikaslea)\nNekane Zinkunegi (Ikasberri Azpeitiko Ikastolako ikaslea)\nLau oinak emanda, ofiziotan, puntuari erantzunez eta bakarka kantatu dute hauek.\nLan puntuagarriak amaituta Nagore Soroa, Nahikari Gabilondo eta Mikel Aizpuruak osatutako epaimahaia irabazleak zein izango erabaki bitartean idatzizko txapelketako sariak banatu dituzte:\n- LH 3. eta 4. maila: Itsaso Lasa\nß Paul Iruretagoiena\nß Ander Eizagirre\nß Kepa Aginagalde\nß Maddi Mendibil\n- LH 4. eta 6. maila: Haritz Mujika\nß Maialen Akizu\nß Mikel Iturriotz\nß Malen Sarasua\nß Beñat Arrieta\n- DBH Lehen zikloa: Amaia Iturriotz\nß Iñaki Artola\nß Enara Eizagirre\nß Maddi Labaka\nß Argi Yeregi\n- DBH 2. zikloa: Hodei Iruretagoiena\nß Mikel Olaizola\nß Arnaitz Lasarte\nß Oihana Iguaran\nß Unai Mendizabal\nIdatzizko sarituen artean ziren bi debagoiendar: Aretxabaletako Kurtzebarriko Kepa Aginagalde eta Eskoriatzako Almeneko Beñat Arrieta.\nOndoren, bat-bateko finaleko sariak banatu dituzte: Txikietan Zumarraga-Urretxu A taldea izan da irabazle; nagusietan txapeldun Hodei Iruretagoiena zarauztarra eta txapeldunorde Mikel Olaizola elgoibartarra. Senide, lagun eta irakasleei eskerrak emanez bota dituzte agurrak.\nGipuzkoako txapleketa jokatuta. Aramaioko hiru ordezkarik Paula Amilburuk, Antton Karreterok eta Xabier Igoak zapatuan Arabako finalean hartuko dute parte. Gasteizko Armentia ikastolan izango da finala goizean barrena.


Domingo Irala kaleko Seminarixoko fatxadan jarritako irudi zaharra aurkeztu dute - Bergara - Goiena.eus\nDomingo Irala kaleko Seminarixoko fatxadan jarritako irudi zaharra aurkeztu dute\nJone Olabarria 2020-06-26 13:47\nHerriko toki ezberdinetan argazki erraldoiak jartzeko asmotan, atzo ipini zuten lehenegoa Domingo Irala kalera ematen duen Seminarixoko fatxadan. Bergarako Udal artxiboko Toribio Jauregi fondoko argazkia da garaile irten dena, Toribio Jauregik egina 1943ko ekainaren 15ean, pentekostetako martitzena zela.\nUdal artxiboak dituen argazkien artean hiru argazki aukeratu ostean, herritarren esku utzi zuen udalak Seminarixoan jartzeko argazkiaren aukeraketa, bozketa bidez. 248 herritarrek hartu zuten parte eta horien artean bozka gehien lortu zituena izan zen Domingo Irala kalean jarritako irudia. Botua eman duten herritar guztien artean Bergarako negozioetan gastatzeko bi bono zozketatu dituzte eta Maialen Marauri eta Jose Mari Larrañaga izan dira bertan garaile.\nPentekoste jaietako irudia\nUdal artxiboko arduraduna den Arantzazu Oregik azaldutakoaren arabera, Bergarako Udal artxiboko Toribio Jauregi fondoko argazkia da garaile irten dena, Toribio Jauregik egina 1943ko ekainaren 15ean, pentekostetako martitzena zela. Hautagai ziren beste bi argazkiak 1936. urtekoak dira, biak ere plazan ateratakoak. Batean herritarrak ikus daitezke San Martin plazan eta bestea umeen marrazketa lehiaketa batean ateratakoa da. Era berean, Udalaren asmoa artxiboari ikusgarritasuna ematea dela azaldu du Krisitina Markina kultura zinegotziak, ondarea jendaurrera aterata.\nUdal artxibotik azaldu dute Bergarako Artxiboan 35.000 argazki daudela dagoeneko digitalizatuta, eta beste hainbat bilduma ere badituztela, paperean eta bestelako formatuetan. Ondare guztia herritarren eskura jartzeko pauso berriak ematen dabiltzaltzala zehaztu eta artxibora egindako aportazioak eskertu nahi izan dituzte. Gogorarazi dute artxiboa herritarrendako irekita dagoela eta kontsulta egin nahi duenak aukera duela aurretik txanda eskatuta.


Ruper Ordorika – Sarean\nBy Jabi Zabala | 2003/12/16\nBere 13. diskoa aurkeztu berri du Ruper Ordorika kantari oñatiarrak, Kantuok jartzen ditut izenekoa. Gustora dago Ruper, bere formula aurkitu duela eta, jazzaren auzo mugetatik datozen musikari amerikarren laguntzaz. Gurean entzulego fidela du eta kanpoan duen itzalak eman dio euskalduna izatea zein nekeza den konturatzeko aukera. Diskoa kokatzen den testuinguruaz, munduko hiritartasunaz eta euskalduntasunaz hitz egin dugu elkarrizketa politiko xamarrean.\nDisko honetan kantuek euren dimentsioa hartu dutela eta, pozik ei zaude.\nNire kantuek esaten didate oso pozik daudela. Beharbada hurrengoan bestela egingo dut, baina disko honekin lasaitasuna aurkitu dut. Ez dakit prozeduragatik edo ondorioagatik den, baina disko honetan prozedura da izan da garrantzitsuena.\nNola izan ohi da prozesu konpositibo hori?\nZoritxarrez, oso metodo gutxiko pertsona naiz eta ahal dudan moduan ibiltzen naiz gauzak prestatzeko. Baina normalean kantuok neure kasa egiten ditut, bakarrik. Gero norbaiti erakutsi, gero egiturekin saiatzen naiz, tonuak erabakitzen… Ostean, musikoak datozenerako idatziak eta ondo tajutuak eukitzen ditut baina badaezpada ere ez ditut erabat ixten, irakurketa unean unekoa izan dadin. Aurreko diskoetan estudioan sartzerako xehetasun guztiak erabakita egoten ziren. Bat-batekotasun neurri horrek nire kantuei on egiten dien irudipena daukat orain.\nKorrontetik at ibili zinen 80etan (kantautoreen gainbehera, rock radikala). Egun, esan daiteke aurkitu duzula zure kantagintza gustora kokatzeko giro musikal eta estetiko bat?\nEz dakit. Egia da kantuan hasi nintzenean bestelako giroa zegoela, kanturako joera gutxi zegoen. Guztiz ez zen desagertu, rock radikalak ordezkatu zuen, gehienak kantuan oinarrituriko taldeak baitziren. Aski bakarrik egotea tokatu zitzaidan baina ez pertsonalki, lagun gehienak rock horretan ibiltzen ziren eta behin ere ez nuen nire burua giro horretatik bereizia ikusi. Orain, berriz, ez dakit lortu dudan edo jendeak eman didan esparrua. Uste dut nire konpromisoa eta pasioa berdinak direla hasi nintzenetik baina nire ingurukoa aldatu dela.\nEstetika bat bilatu duzu?\nEz kontzienteki behinik behin. Lehengo galderara etorriz, lehenengo diskoa 80an egin nuen, artean erabat ezezagun zen Bernardo Atxaga baten testuekin. Bigarrenean estrainekoz sartu nituen Joseba Sarrionandia zelako baten lehendabiziko testuak. Idazle horiek urteen poderioz ikaragarrizko itzala zabaldu dute Euskal Herriko letretan. Horrekin esan nahi dut orduan nonbait baginela eta horrek bere ondorioak ekarri ditu, gauza bera esan daiteke ere nire hautaketa musikalaz. Sasoi horretan beharbada ardatzen bat aurkituko genuen eta hori landuz honaino etorri gara.\nEuskaraz kantatu arren, Espainiako musikazale zirkulu zenbaitetan onarpena irabazi duzula dirudi. Ez ote du euskaraz kantatzen duenak horrelako zeozer berezia egin behar onarpena jasotzeko?\nUste dut onespen hori aspaldi irabazia daukadala zirkulo horietan, kontrakoa esatea gezurra litzateke. Baina euskaraz kantatuz gero �orain madrildik etorri berri naiz eta nire inpresioa ez da aldatu� berezien sailean sailkatzen zaituzte, egiten duzun musika egiten duzula.\nEgoera jakin bategatik aurreratu duzu disko honen sorrera, nolabait beharrizan sozial edo politiko batek bultzatuta?\nBai, batzuek interpretatu dute diskoaren gaia hori balitza, baina diskoa ez dago politizatuagoa inondik ere. Egia da gertatu diren gauza batzuek bultzatu nautela horretara, baina ez dira mobilizazioak izan, aski gauza pertsonalak baizik: lagun arteko eztabaida bat edo Madrilgo lagun batekin hitz egiteak. Egoera horretan absurdoa litzateke isilik egotea. Uste dut aurten oso gauza garrantzitsuak gertatu direla, ez bakarrik gurean. Munduko minoria guztientzako oso sasoi ilunak dira.\nMadrilera zabiltza sarri. Zeuk ere Medem filma egitera bultzatu duten jarrera berdinak somatu dituzu bertan?\nBeharbada bai, baina gu euskaratik gatoz. Ez dakit zehazki Medem-en arrazoiak zeintzuk izan diren baina euskaraz kantatzen dugunok argi daukagu hemendik kanpo kantatzeaz gain beste betebehar bat daukagula: nork bere burua azaltzea. kantaria zara gehi beste lan extra bat. Nik uste dut aspaldian komunikazioa etenda dagoela neurri handi batean. Berreskuratzeko ahalegin handiak egin behar dira zeren eta interes handia dago hori gerta ez dadin. Politikan, hemengo ezkerrak, ezker abertzaleak, aspaldi galdu zuen harremana indar progresista askorekin eta bestaldetik badago interes handi bat: zenbat eta euskal mundua isolatuagoa egon, are etekin gehiago. Azken urteotan euskaldunak komunitate moduan bakarrik aipatzen gaituzte negatiborako eta horrek eragina du, uste oneko jendearen artean ere.\nKulturalki euskaldunen existentzia bera absurdoarekin berdintzeko joera dago. Horren gainean silogismorik ezin da egin, logikaz ez baita ezer ateratzen. Kanpoan dagoen interes horri, euskaldunon defentsibara egon behar izate hori eta askotan itsu-itsu jokatze hori gehituz gero, ondorioz, komunikazioa etenda dago. Ni kantari bat naiz, nire ahotik mintzo naiz errespetu guztiarekin.\nZer iruditu zaizu haren inguruan sortutakoa?\nEz dut ikusi filma, ez dut aukerarik izan eta ez daukat iritzi originalik, oso gauza nabarmena baita gertatu dena. Ni naiz ezetz esan ziotenetako bat, nahiz eta gero idatzi diodan, aspaldian ezagutzen baitut.\nTopiko zaharrekin lotzen gaituzte euskaldunok, nazionalismoa bidaiatzen sendatzen dela eta. Munduko hiritartasuna guri saltzeko arrazoirik badute Madrildik?\nNik uste dut (bidaietakoa) hori hemen gehiago esaten dela han baino. Askotan aipatzen dugu Madril, hau tenis partida bat bailitzan, baina hemen sentsibilidade asko daude eta giro batzuetan euskaldun jendea aldeanoa kontsideratzen dela, horrela esanda. Nahiz horren kontrako froga ugari egon, aurreiritzi hori ez da aldatzen, ez delako komeni. Bestela sentituko lirateke benetan behartuta euskal mundua errespetatzera. Errespetatu nahi dute soilik euskal herriko erdal mundua. Hemendik kanpo askotan aurkitu dut, kazetariengan kasu, hemengo askok ez daukaten sentsibilitatea eta begirunea ezberdintasunarekiko. Hemen, hainbat “hemengo” egunkari eta irratik kulturalki jokatzen dute Sevillako irrati baten moduan eta, ondorioz, hemengo sektore batek kulturalki horrela jokatzen du. Bada hainbat jende gure aurreko kantariak ezagutzen ez dituena, Gasteizen bertan, eta harrigarria da. Bi arazo ikusten ditut: bat da orain aipatzen ari garen zer sozio-ezdakit hori eta bestea euskal kulturatik bertatik zabaltzen den irudia.\nGhetto irudia edo?\nEsan nahi dut hori oso barneratuta dagoela eta modu defentsiboan jokatzen dela, zirkuloa borobilduz. Baina hau ez da aurpegi biko txanpona, gu gara minoria bat gure herrian bertan eta ganoraz jokatu behar dugu, iraun nahi badugu. Ber gauza atzematen diot AEBetako natibo bati edo Manhattan-eko baltz bati.\nZein izan beharko litzateke euskaldunon estrategia edo diskurtso berria?\nEz dakit, neure partetik kantu onak eginez gero pozik nago. Uste dut nork bere bidetik ekin egin behar duela baina arakatu bidea, gelditu eta ikusi zer dan kaltegarri, ez joera itsu batean. Horregatik uste dut badela sasoia errebisioa egiteko, badira hori adierazten duten datu ugari. Ez dakit belaunaldi kontuagatik edo, irudipen hori aski zabaldua dela uste dut.\nNola dakusazu euskal kultura eskaintza?\nEskaeratik baino ikaragarri gorago dago. Aje ugari ditu, baina oso bizirik dago, indarra eta retroelikadura handia dagoela uste dut. Talde eta kantari ugari daude, produkzio sendoa… Alde horretatik baikorra naiz.\nAskok diote teknikak eman diola bidea produkzio eskasak zabaltzeari?\nBai baina hori gauza handia da, ez gaude horren kontra. Nik aurreko metodoak ordezkatzeko erabiltzen ditut aurrerapenak, digitalean grabatu… Oraindik ez dugu antzematen ahal noraino eramango gaituen honek. Bestela nola grabatu behar nituen kantu danok elkarrekin? Hainbat zinta beharko nituzke.\nIkusi dut zure diskoak Interneteko truke sareetan daudela. Kezkatzen zaitu horrek?\nBai, musikaren munduan krisi handia dago gauza horiei esker eta, kezkatzen ez bagara izango da ez daukagulako askorik arriskuan. Uste dut inozotasunez jokatu dugula pentsatuz hori handiei bakarrik eragingo ziela, baina frogatuta dago kaltea askoz handiagoa dela euskal diskogintzan, aurki defizitarioa izango da.\nZure elkarrizketa ia guztietan Pott banda eta 70eko urteak aipatzen dira. Noraino nahi duzu hori zure egungo ibilbidean inspirazio izatea?\nHarriduraz ikusten dut orain hainbeste galdera eta artikulu Pott-i buruz. Niretzako inportantea izan zen, baina gai zabala da. Alde batetik iruditzen zait ez ote dugun iraganera begiratzen oraingoaren sustraiak argitzeko, artean iragan eskolei buruz ere hitz egiten dute. Gure kasuan halako ospea lortuz gero gauza naturala da jakinmin hori. Zorionez, hor ibili ginenok egun gauzak egiten gabiltza oraindik eta ez gaitzatela orain 25 urteko gauzekin lotu. Oraintsu Etiopia-k 25 urte bete dituela eta, galdetu didate eta nik uste dut inportantea izan zela euskal poesiarentzat, poesiarentzat orohar.\nArgazkiak: Jabi Zabala\n← Sarean lagunak egiteko Lubaki digitala estali gabe →


Gaur 2020-5-3, igandea, atzoko datuen arabera (Osakidetza, Berria, Argia, Naiz, Vilaweb), Euskal Herrian “ofizialki” guztira 10 hildako berri izan omen dira, Araban ?, Nafarroan 2, Bizkaian ?, Gipuzkoan ?, Iparraldean ? Paisos Catalans-en 11992 guztira. Euskal Herrian guztira 1801 hildako, 562 milioi biztanleko (1801/3,2) Espainia baino okerrago (540). Katalunian (zahar egoitzetako batzuk zenbatzen dituzte), baina hemen jarraitzen dute benetako hildakoak zenbatu gabe.\nEuskal Herria: 1801/3,2 = 562 hildako milioi biztanleko.\n1.- Paisos Catalans: 11992 / 14,2 = 844.\n2.- Belgika: 677.\n3.- Euskal Herria: 562.\n4.- Espainia: 540.\n5.- Italia: 478.\n6.- Britainia Handia: 414.\n7.- Frantzia: 379.\n8.- AEB: 205.\nBihar astelehena Madrilgo “aginte bakarrak” agindu bezala deseskalatzea “probintziaka”, goizeko seiretan ahal dugunok kalera, lanera, garraio publikoetan (busa, trena, metroa) derrigorrez musukoak jantzita. Gainontzekoak hamarretatik aurrera… Zaindu.


"Eder-eder jantzita joan nintzen, eta sartu orduko eskolako landara lanera joateko esan zidaten. 8 ordu pasatzen nituen han lanean […] eta irabazten nuen dirua amari bidaltzen nion."\n"Herrian amonarekin hazi nintzenez, hiriburuan aitarekin hazi banintz baino aukera gehiago nuen mugitzeko. Ni baino neska helduagoekin ibiltzen nintzen beti. Nire adineko neskak baino helduagoa nintzen."\n"Egunez egun gero eta pobreagoak ginela eta amak asko sufritzen zuela ikusten nuen, eta lagundu egin nahi nion. Nire ametsa mediku izatea zen. Eta orduan, 17 urterekin, gurasoei esan nien Europara eramango ninduen norbait bilatzeko"\n"Zoriontsu nengoen.Hogeita bat egun pasatu nituen kartzelan eta pozik nengoen, Nigeriako txabola batean bizitzetik niretzat jauregi baten modukoa zen kartzela batean bizi izan nintzelako.Gutxienez Europan nengoen."\n"Une hartako zerbait zela, aldi batekoa zela pentsatzeak aurrera egiten laguntzen zidan. "Ez naiz hemen betiko geratuko"."\n"Telefonotegira joaten nintzen ahal nuenean. Orientatu egiten zidaten. Hura ezagutu nuenetik, askatasun handiagoa izaten hasi nintzen. Gauzak erakusten zizkidan. Adibidez, familiari dirua bidali nahi banion, hark laguntzen zidan bidaltzen, bere agiria baliatuz"\n"Morroiaren lagunik onena zen, baina haiek ez zuten ezer jakin izan. Bere poltsikotik ere jartzen zuen dirua, nire familiari bidaltzeko; zaindu egiten ninduen, ongi jateko. Amari deitzen zion, ama urduri zegoelako. […] Mutil harekin egoteak asko lagundu zidan."\n"Beste lan bat atera zitzaidan, kale-garbitzaile. Bi urte pasatu nituen kaleak garbitzen. Biltegi batean, oinetakoen fabrika batean, kaxan oinetakoak ordenatzen eta garbitzen ere jardun nuen. Baina, une jakin batean, krisia zela eta, lanik gabe geratu nintzen."\n"Batzuetan, goiz osoa pasatzen nuen bertan arropa begiratzen, gustuko nuenaren bila. Halaxe, egun batean nire curriculuma utzi nien, eta bi aste geroago, Kooperan lanean hasteko deitu zidaten. Sei urte daramatzat lanean."\n"Hiesaren aurkako Batzordeko tailerrak ematera animatu nintzen, iritsi nintzenean ez nuelako informaziorik eta asko sufritu nuelako. Niretzat, informaziorik ez edukitzea infernua da. Nik horrekin asko sufritu nuen. Eta badakit emakume pila bat dagoela oso gaizki pasatzen, isilean."\n"[…] lan bila jarraitzen nuen eta hilero joaten nintzen Valentziara han lagunak nituelako. Valentziara joaten nintzenean, haurrentzako arropa eramaten nuen beti. […] Arropa erosten nuen, gero Valentzian saltzeko; izan ere, marka onetako arropa zegoen."\nSara Nigeriako emakume bat da, Benin City hirikoa. Familiaren pobrezia-egoerak bultzatu zuen herrialdetik alde egitera. Sarak argi zeukan ez zuela bidaia itsasotik egiteko arriskua hartuko, jende asko hiltzen delako. Gizon batek (“osaba” batek) agiri faltsuak lortu zizkion eta hegazkinez Europara iristen lagunduko ziola agindu zion, 10.000 €-ko zorra egitearen truke. Hemen, sexu-esplotazioa jasan behar izan zuen, 40.000 €-ra areagotu zen zorra kitatu ahal izan zuen arte.\nUrtebete baino gehiagoz isolatuta eta mehatxupean bizi izan zen, etengabe kontrolatzen zuten, eta oinarrizko eskubideak ukatzen zizkioten.\nHan egotea kartzelan egotea baino okerragoa zen. Aukeratzerik izan banu, kartzela aukeratuko nuen. Ikaragarria izan zen. Zure ustez, zu orientatzen ari den norbait aurkakoa egiten ari da: ezin zarela kalera atera, poliziak atzematen bazaitu zure herrialdera bidaltzen zaituztela, eta ez dizute uzten elkarteetara hurbiltzen. Medikuarenera edo ginekologoarenera ere ezin duzu joan.\nOrdaintzen amaitu zuenean eta saretik aske gelditu zenean, Sarak prostituzioan jardun zuen zenbait hilez.\nAzkenik, bere egoera erregularizatu, eta bestelako lanetan jardun zuen. Sostengua eman zioten elkarte sozialekin harremanetan jarri zen, baita horiekin parte hartzen hasi ere, emakumezkoen salerosketa pairatzen zuten beste emakume batzuei informazioa eta laguntza emateko.\nHiesaren aurkako Batzordeko tailerrak ematera animatu nintzen, iritsi nintzenean ez nuelako informaziorik eta asko sufritu nuelako. Eta badakit emakume pila bat dagoela oso gaizki pasatzen, isilean.


Kotiloietara doazen pertsonen segurtasunaz arduratuta dago Getxoko Udala - - Hiruka.eus\nUkberri 2014-12-29 12:47\nGabon zahar gau eta Errege egunean kotiloiak egitea aurreikusita dauzkaten lokalek bete beharko dituzten baldintzen inguruko bandoa ezagutzera eman du Imanol Landa Getxoko alkateak. “Egun hauetan”, gogoratu du agintariak, “jende ugari biltzen da dantzalekuetan eta antzekoetan, baita gisa horretako jarduerak egiteko beharrezkoak diren lizentzia edo baimenak ez dauzkaten lokaletan ere. Bando honen bitartez, lokalek bete behar dituzten baldintzak gogoratzen ditugu, pertsonen segurtasuna bermatzeko”. Izan ere, lokaletan ezin izango da ikuskizun edo jolas-jarduerarik egin horretarako beharrezkoa den baimena eskuratu gabe, beharrezkoak diren era guztietako baimen eta lizentziak dauzkaten dantzaleku eta antzekoetan izan ezik (4/1995 Legea, azaroaren 10ekoa, jendaurreko ikuskizun eta jolas jarduerak arautzekoa). Halaber, halako tokietan eta establimenduetan edukiera errespetatu eta, edonola ere, bertan direnen segurtasuna bermatu beharra dago, udal iturriek adierazi dutenez. Bitartean, gogoratu, urtarrilaren 6ra arte, ostalaritzako establezimenduak zarratzeko ordutegia araudiak baimentzen duen gehienezkora zabalik duela Getxoko Udalak.\nAbenduaren 31n, eta urtarrilaren 2 eta 3an (ostiral, larunbat eta jai-bezperak) kafetegiak, tabernak eta abar 04:30ak arte egon ahal izango dira zabalik; pubak, klubak eta horrelakoak 06:00etan itxi beharko dute eta diskotekak 08;00etan. Aipatutako denboraldiko gainontzeko egunetan ordutegia 03:00ak artekoa izango da kafetegi eta tabernentzat; 04:30ak arte pub eta klubentzat; eta 06:30era artekoa diskotekentzat. Ordutegi zabaltze horrek ez du terrazetan eraginik izango, 09:00ak eta 23:00ak artean zabalik egoteko baimena izango baitute, ostiral eta jai-bezperatan ezik, orduan gauerdira arte erabili ahal izango baitira.\nIxteko ordutegia heltzen denean, establezimenduen barruan dauden erabiltzaile edo bezeroek beranduenez 30 minututan egin beharko dute alde, udal arduradunek ohartarazi dutenez. Une horretatik aurrera, lokalen barruan egokitze eta garbiketa lanak egin beharko dituztenak baino ezin izango dira


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Fabrikazio Mekanikoa (Lanbide Arloa)" topic_facet:"Instalazio termiko eta fluidodunen mantentzea (Heziketa zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio Mekanikoa (Lanbide Arloa) Proposatutako gaia: Instalazio termiko eta fluidodunen mantentzea (Heziketa zikloa). Goi maila\nFabrikazio Mekanikoa (Lanbide Arloa) Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 4 Lanbide Heziketa 4 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Gehiago ... 4 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila 3 Ekipamendu eta instalazio termikoak (Modulua) 3 Energi eraginkortasuna eta eguzki energia termikoa (Heziketa zikloa). Goi maila 3 Energia eta ura (Lanbide Arloa) 3 Fabrikazio mekanikoko produkzioaren programazioa (Heziketa Zikloa). Goi maila 3 Fabrikazio-teknikak (Modulua) 3 Instalazioak muntatzeko prozesuak (Modulua) 3 Instalazioen irudikapen grafikoa (Modulua) 3 Interpretazio grafikoa (Modulua) 3 Metal Eraikuntzen Irudikapena (Modulua) 1 Administrazio Kudeaketa (Heziketa Zikloa). Erdi maila 1 Administrazioa eta kudeaketa (Lanbide Arloa) 1 Beroa sortzeko instalazioak (Heziketa zikloa). Erdi maila 1 Fabrikazio Mekanikoko Produkzioaren Programazioa (Modulua) 1 Hozteko eta girotzeko instalazioak (Heziketa Zikloa). Erdi maila 1 Lan Arriskuen Prebentzioa (Heziketa Zikloa). Goi maila 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Makineriako Irudikapen Grafikoa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzen kalitate-kudeaketa (Modulua) Guztiak ikusi ... gutxiago ...


Hainbat berrikuntzarekin egingo dute Azpeitiko merkatariek moda desfilea - Bertan Merkatari Elkartea - Uztarria (Azpeitia)\n2019ko aza. 8a, 15:00\nAzpeitiko dendarien moda desfilea izango da azaroaren 15ean, ostirala, 19:00etan, Sanagustin kulturgunean. Azaroaren 11n, astelehenean, desfilerako sarrerak salgai jarriko dira Sanagustin kulturgunean bertan.\nBertan Azpeitiko merkatari elkartearen ekimenez antolatu dute herriko merkatariek moda desfilea. 2016 eta 2017 urteetan udaberri-uda denboraldiko produktuak aurkeztu zituzten herriko merkatariek. eta oraingo honetan udazken-neguko bildumak aurkeztuko dituzte jendaurrean. Baina, aurreko edizioetan bezala, "Bertan bizi, Bertan erosi" filosofian oinarrituta, herritik eta herriarentzat eginiko desfilea izango da. Herritik, bertako jendearen parte-hartzea izango delako, eta bertako herritarrentzako zuzendutakoa izango delako.\nHala ere, berritasun nabarmen bat izango du aurtengo desfileak, Azpeitiko merkatariek hain barneratuta dituzten inklusio eta aniztasun balioak presente izango ditu ekitaldiak. Horretarako, Atzegiren parte-hartzea izango du Bertanek eta elkarte horretako zenbait lagun arituko dira modelo.\nDibertsioa ziurtatuta izango da moda desfilean, ez dira faltako musika, umorea eta kultura. Ihintza Elustondok zuzenduko du desfilea, eta Mirari Zubizarretaren eta Vincent Stoelzaed-en yoga-dantza ikuskizunak girotuko du atseden tartea. Gainera, bertaratzen den jendearen artean sariak zozkatuko dira.\nAzaroaren 15eko moda desfilean Azpeitiko hamabi denda hauen proposamenak ikus ahal izango dira pasarela gainean: Biur, Nerea eskulanak, Kaïoa, T-Wild Clothing, Ilargi, Koket, Zume, Alar mertzeria, Zuri-Beltz, Luix Beltza eta Aitzaki Kirolak. Gainera, Inar Optikak zenbait betaurreko aurkeztuko ditu, eta Prest tindategiak arropa zaintzeko aholkuak eskainiko ditu. Farmazabal parafarmaziak, berriz, 'sorpresatxoak' izango ditu bertaratzen direnentzat. Desfilean bertan, Kimetz eta Garai ile-apaindegien orrazkerak eta Jone eta Maikarren makillajeak ikusteko aukera izango da.\nEkitaldi berezi honetarako behar bezala apainduko dute Sanagustin kulturgunea; lan hori egiteko ardura izango dute Naiara Larrañagak eta Irene Altuna lore dendak.\nBi sarrera mota izango ditu moda desfileak. Eserita ikusi nahi dutenek hiru euro ordaindu beharko dituzte, eta zutik ikusi nahi dutenek euro bat. Sarrerak azaroaren 11n, astelehenean, jarriko dira salgai Sanagustin kulturgunean bertan.\nBertan elkarteak eskerrak eman nahi dizkie ekintza aurrera ateratzea posible egin duten erakunde eta norbanako guztiei: modelo lanak egiteko interesa agertu duten herritarrei, parte hartuko duten dendei, ile-apaindegiei, dekoratzaileei, Atzegiri, Sanagustin kulturguneari eta Azpeitiko Udalari.\nBeraz, badakizue, arratsalde eder bat pasatu eta herriko dendetan aurkitu daitezkeen produktuak ikusi nahi badituzue, etorri Azpeitiko dendarien desfilera, azaroaren 15ean, 19:00etan, Sanagustin kulturgunean.


Gizartea | Boligrafo gorria\nPosted by Gorka Bereziartua in Gizartea, Literatura\nAstelehen honetan sartu da indarrean Nacho Carretero kazetariak idatzitako Fariña liburuaren kontrako bahiketa. Galiziako narkotrafikoari buruzko lana salatu zuen Jose Alfredo Bea Gondar O Groveko alkate ohiak, bere aurkako “laidoak eta kalumniak” dauzkalakoan –kokaina deskarga batean parte hartu zuela esplikatzen da hiruzpalau, ejem, lerrotan– eta neurri judizialaren erruz, debekatuta dago aurrerantzean liburua zabaltzea. Baina eskuratzea ez da ezinezkoa. Ezta zaila ere. Aste honetan...\nPosted by Gorka Bereziartua in Gizartea, Kazetaritza\nGure artean daude. Geroz eta gehiago dira. Kezkatzen hasia naiz ez ote gaituzten jango. Azkenaldian nonahi, kalean, tabernan, erosketak egiten aurkitzen ditut eta, zer nahi duzue esatea, ez naiz ohitzen, deseroso sentitzen naiz inguruan ditudanean, mehatxua dira gure gizartearentzat. Berdin zait euskaraz ari baldin badira ere, nahiago nituzke nigandik urrun. Ozen hizketan, eskua luzatu eta besoa hartu, mundu guztia beraien legera bizi behar dela pentsatzen. Euskotar pedigria duten arrazistez...\n#15M Euskal Herrian: artikulazioa, ez identifikazioa\nPosted by Gorka Bereziartua in Gizartea, Politika\nEszeptizismoa sanoa da, ezaren gudaz ezetza bakarrik sortzea ordea, gaixotasuna. Atzo gauean Donostiako akanpadan izan nintzen eta han hitz egin ziren gai guztien artetik autokritika batzordean sortutako eztabaida batek deitu zidan arreta. Kexu zen nire alboko gaztea, Donostian Madrilgo agenda erreproduzitzen ari direlako, baita dena elebitan egitea onartu ostean, erabakia betetzen ari ez direlako ere. Ondoren: hika-mika beroa, ondorio zehatzik ez eta Ana Malagonek asteartean zioen moduan,...\nLiverpoolen ere, hondakinak atez ate\nPosted by Gorka Bereziartua in Ekonomia, Gizartea\nHerri txikietarako baietz, baina bizilagun kopuru jakin batetik gora ezinezkoa zela, ez zuela funtzionatuko, atez ateko hondakin bilketa herri handietara eta hirietara eramatea ezinezkoa zela; horrelakoak entzun behar izan ditugu azken urteotan, bilketa eredu eraginkorrena Usurbilen, Hernanin eta Oiartzunen martxan jarri aurretik, bitartean eta ondoren. Oraindik ere, tartean-tartean baten batek errepikatuko dizu kontu bera, inork Donostian-edo atez atekoa abiarazi beharko litzatekeela iradoki...\nXXI. mendeko euskaldunaren bila\nNahi dutena esango dute kaskezurra Sabino Aranaren Albiako lorategietako estatua bezain harrizkoa dutenek: zerbait mugitzen ari da eta esparru guztietan hasi da nabaritzen, baita pentsamenduaren alorrean ere. Herenegun EHUn euskal nazionalismoari buruzko masterra, atzo Lapiko Kritikoko eztabaidak eta konturatzerako, bihar bertan (esateko modu bat da) UEUn ikastaro bat, Euzkadi euzkotarron aberria ote den galdezka datorrena, ondoren euskal identitatea “zer den” izendatzea baino, “zelan...\nTwitter: denbora galtzea, arrakastaren giltza\nPosted by Gorka Bereziartua in Gaur egungo teknologiak, Gizartea\nNicholas Negroponte Internet munduko guruak El País egunkari espainiarrari: “Ez dut uste Twitterrek asko iraungo duenik”. Zeresana eman dute hitz horiek, iragarle fina dela erakutsi baitzuen Negropontek 1995ean argitaratutako Being digital liburuan —besteak beste, pantaila ukigarriak eta tinta elektronikoa aurreikusi zituen—. Oraingoan arrazoirik ote duen, hori beste errota bateko ura da. Denbora asko galtzen dela esanda iragarri baitu Negropontek Twitterren gainbehera. Mezu laburrak...


ZAISA TXINGUDIK EZIN IZAN ZION AURRE EGIN ARRASATERI : KIROLETIK\nZAISA TXINGUDIK EZIN IZAN ZION AURRE EGIN ARRASATERI\nLarunbatean jokatu zen partida 0-71n amaitu zen, baina diziplina hobekuntza erakutsi zuten etxekoek\nZaisa Txingudik aurreko larunbatean hitzordu zaila izan zuen Plaiaundin. Izan ere, sailkapenean gora dagoen Arrasate taldea jaso zuen eta, aurreikusi zuten moduan, neurketa gogorra izan zen bidasotarrentzat. Nahiz eta markagailua 0-71n gelditu norgehiagokaren amaieran, Txingudik lan ona egin zuen defentsan eta gainera, diziplina hobekuntza ere erakutsi zuen zelaian.\nBajen ondorioz oso baldintzatuta hasi zuten partida mugako jokalariek. Hala ere, lehia bizia egon zen lehen minutuetan bi taldeen artean. Aurkariek, zortzigarren minutuan, markagailua estreinatu zuten lehenengo entsegu batekin, eta horrela jarraitu zuten lehen zati guztian zehar, atsedenaldira 0-59koarekin iritsita. Txingudik defentsan lan ona egin zuela azpimarratu behar da, eta baloia eduki zuen guztietan Arrasate kolokan jartzea ere lortu zuela, nahiz eta azkenean markagailua hutsean geratu zitzaion.\nBigarren zatian berriz, abantaila ikusita, partida erabakia zegoela jakina zen, baina etxekoek ez zuten amore eman eta maila bera erakusten jarraitu zuten, defentsan lan ona eginez. Aurkariek behera egin zutela ere nabarmen geratu zen, baina Txingudik erasoan ez zuen asmatu eta aldea handitzea lortu zuten arrasatearrek, garaipen zabala eskuratuz.\nXabi Sanchez jokalariak aipatu zuen moduan, “azkar ahazteko partida” izan zen asteburukoa, eta azkar ere hasi beharko dira prestatzen hurrengo neurketa. Izan ere, final baten antzera egin beharko diote aurre asteburu honetan ospatuko den norgehiagokari mailari eusteko aukerak izan nahi badituzte. Horrela, Donostian Bera Bera taldearen aurka izango duten neurketan gogor arituko beharko dira bidasotarrak etxera garaipenarekin itzultzeko.\n(Argazkia: Joaquin Bravo)


Dolors SolÃ¡ i Noguera, Centre de NormalizaciÃ³n LingÃ¼Ãstica d'Osonako zuzendaria: «Hizkuntza bikoteetan parte hartzen duten askok proiektu honegatik ez balitz ez lukete inoiz etorkinekin harremanik izango»\nDolors Solá i Noguerak Topagunea Euskara Elkarteen Federazioak, AEK-k eta IKAk, azaroan Durangon, antolatutako Mintzapraktika egitasmoak: Erabilera lantzeko tresna eraginkorrak izeneko jardunaldietan hartu zuen parte. Katalanaren hitzaldiaren izenburua honakoa izan zen: Voluntaris per la Llengua: Hizkuntza bikoteak, hizkuntza bat ikastea baino askoz gehiago. Hitzaldiaren haria jarraituz elkarrizketa egin diogu.\nNola laburbilduko zenuke hitzaldiari jarri zenion izenburuaren mezua?\nBi pertsona jartzen ditu harremanetan proiektu honek: katalana ikasten dabilena -orokorrean etorkina- eta katalanez dakien beste bat -berdin da non jaioa den-. Zergatik den hizkuntza bat ikastea baino askoz gehiago? Hizkuntzaren bitartez pertsona bi harremanetan jartzen direlako, etorkinak bere hiria ezagutzen duelako, etorkinei gizartean txertatzen laguntzen dielako...\nZure ustez, hizkuntza, nortasunaren identifikazio eta karakterizaziorako bitartekoa ere bada.\nGurean gehiago, gainera. Etorkinek hona heltzen direnean, ez dakite hemen katalanez hitz egiten dugunik. Bat-batean bi hizkuntzarekin egiten dute topo. Katalanez mintzatzeko katalantzat izan behar duzu zure burua. Kanpotik datozenak katalanez hartzen baditugu, gizarteko parte sentitzen dira. Aintzat hartuak sentitzen dira. Parte sentituko dira, euren jatorriari uko egin gabe. Hizkuntzak komunikatzeko bakarrik ez, parte sentitzeko ere balio du.\nOrain arteko esperientzia nolakoa izan da?\nAdibide pare batekin laburbildu daiteke. Batetik, marokoar mutil batek esandakoa: "Nire bizitzako sei urte galdu ditut. Hemen bizi nintzen, baina hemen bizi gabe". Bestetik, neska hegoamerikar batek esandakoa: "Lehen kaletik nindoanean ez nuen inor ezagutzen. Orain jende asko ezagutzen dut. Orain jendearekin hitz egiten dut. Bizitzeko lekua aurkitu dut". Bertakoek etorkinak ezagutzeko eta etorkinek gu ezagutzeko aukera da. Hizkuntzaren bitartez beti ere.\nHizkuntza bikoteak gizarte katalan, solidario, demokratiko eta askearen oinarri den gizarte egitura sendoa eraikiz doaz, zure esanetan.\nBai, ghettoak saihesten dira hizkuntza bikoteen bitartez. Gizartearen zatiketa saihesten dute. Hizkuntza bikoteetan parte hartzen duten askok proiektu honegatik ez balitz ez lukete inoiz etorkinekin harremanik izango. Iritzi publikoak gauza asko esan ditzake. Txarto ulertzeak eta informazio faltsuak desagerrarazten dira hizkuntza bikoteen bitartez. Gizartea kohesionatzeko era ona da. Kultura ezberdinetako jendea batuko duena hizkuntza bera izango da.\nEtorkizunean familiekin antzeko zerbait egitea da zuen asmoa.\nGurasoen elkarte batekin bildu naiz berriki eta eskola bereko bi familirekin egingo dute proba. Gure artean normala da seme-alaba txikiak direla-eta familiek elkarrekin zenbait gauza egitea, igande goiz batez nonbaitera joatea edo umeentzako antzerki bat ikustera joatea... Gure asmoa etorkinen familia batekin eta bertako familia batekin hori bera egitea da; hiru-lau gauza elkarrekin egitea. Etorkin familia horren eta eskolaren arteko zubi izan daiteke bertoko familia.\nSei konderrietako estatua orain 101 urte sortu zen Irlandako iparraldean. Gehiengo unionista iraunkortzeko zegoen diseinatua. Sistema mota bat, non sortua izan zenean, hauteskunde barrutiak halako gisan banatu zituen ezen unionistek beti abertzale irlandesek baino bozka gehiago... [+]


"Familiarentzat agonia da horrela egotea, nahi duguna da osabaren gorputza errekuperatu lehenbailehen" - Urola Kostako Hitza : Urola Kostako Hitza\nAlberdi, artxiboko irudian\nHorren aurrean, publikoki hitz egin du Alberdik. “Nahi dugu presioa egin eta aldarrikatu gure iritzia. Familiarentzat agonia da horrela egotea, nahi duguna da osabaren gorputza errekuperatu lehenbailehen”, adierazi dio BALEIKEri telefonoz.\n“Zuzeneko informaziorik ez daukagu, eta ez zaigu ondo iruditzen hori”. Errepidea zabaltzeko egin den “ahalegin bera” egitea nahi du desagertuta dauden bi pertsonen gorpuak aurkitu eta beren familiei emateko.


Maskara erabiltzeko gida praktikoa - Durangaldea - Anboto.org\nALEA 2020-05-21 13:47\nMaskararen erabilera soilik garraio publikoan izan da derrigorrezkoa orain arte, baina espazio publikoetan eta leku itxietan ere erabiltzea derrigorrezkoa da gaurtik aurrera, sei urtetik gorako pertsona guztientzat.\nEstatuko Aldizkari Ofizialean (BOE) argitaratutako agindua gaur, maiatzaren 21, sartu da indarrean, eta aire zabaleko espazioetan zein espazio publiko itxietan aplikatuko da, bi metroko distantziari eutsi ezin bazaio.\nAlarma egoera ekainaren 7ra arte luzatzea onartu du Espainiako Kongresuak, eta gutxienez ordura arte maskaren erabilera arautzeko Gobernuak argitaratutako irizpideak eta gomendio orokor batzuk laburbildu dituzte ALEAko lankideek.\nAire zabaleko espazioetan, bi metroko distantzia mantentzea ezinezkoa den kasuetan.\nHainbat lanpostutan, laneko segurtasunagatik.\nZer maskara mota dago?\nZenbat irauten du? Gehienez 4 orduz erabiltzea gomendatzen da.\nNi babesten nau? Ez.\nBesteak babesten ditu? Kutsaduraren hedapena mugatzen du, baina bere eraginkortasuna ez dago guztiz bermatuta.\nNon erosi? Edozein establezimendutan, eta paketatuta saldu behar dira; soilik farmaziek saldu ahal izango dituzte ontziratu gabe.\nZertarako balio du? Norbera Babesteko Ekipamendua (NBE) da; profesionalek erabiltzeko gomendatzen da; arrisku potentzial baten eta erabiltzailearen arteko hesi bat sortzen du. Talde kalteberentzat ere gomendagarriak izan daitezke.\nNola jantzi maskara bat?\nBuelta eman diezaioket maskarari? Inola ere ez da gomendagarria.\nSegurua al da mikrouhin-labean garbitzea? Ez.\nUNE bermerik gabeko maskara higieniko batek babesten nau? Ezin du babesa guztiz bermatu.\nZer gertatzen da neurri okerra duen maskara erabiltzen badut? Behar bezala egokitzen ez bada, ez du behar duen eraginkortasuna izango; garrantzitsua da sudurrera ondo doitzea eta kokotsa estaltzea.\nZer gertatzen da etxean egindako maskarekin? Eraginkortasuna ez dago guztiz bermatuta; hortaz, osasun agintarien jarraibideak eta gomendioak berrikustea ere gomendatuta dago, eraginkortasuna hobetzeko.


forma=ahaldundu sarrera bakarrean aurkitu da.\nahaldundu, ahaldun/ahaldundu, ahalduntzen\n1 du ad. Norbaitek beste norbait ahaldun egin, norbaitek beste norbaiti, ordezkari bezala aritzeko, esku eman. Salatuak, bake-epaitegiaren barrutian bizi ez bada, abokatu edo prokuradore bat ahaldundu dezake, bere izenean epaiketan alegazioak egin eta frogak aurkez ditzan.\n2 da/du ad. Pertsona edo talde ahul edo babesgabe bat indartsu edo ahaldun egin. Eskubide baten alde borrokatzeak ahalduntzen gaitu, eskubide hori mantentzeak ahalduntzen gaitu. Emakumeari lagundu behar diogu, erditzean ere ahaldundu dadin eta gainerakoen esku hartzea ahalik eta txikiena izan dadin.\n3 (Era burutua izenondo gisa). Euskaltzaindiaren Hiztegiko Batzorde Ahaldunduaren burua. Medea, emakume ahaldunduaren pertsonifikazioa.


Irekia Eusko Jaurlaritza - Gobierno Vasco :: Erkorekak eta Darpónek «Osasuna eta Justizia» jardunaldia inauguratu dute\nErkorekak eta Darpónek «Osasuna eta Justizia» …\nErkorekak eta Darpónek «Osasuna eta Justizia» jardunaldia inauguratu dute\n\nErkorekak eta Darpónek «Osasuna eta Justizia» jardunaldia inauguratu dute Iturria: Irekia\n\n\n\n\n\n\n\nEusko Jaurlaritzako bozeramaile eta Herri Administrazio eta Justiziako sailburu Jose Erkorekak eta Osasuneko sailburu Jon Darpónek «Osasuna eta Justizia» jardunaldia inauguratu dute gaur goizean Bilbon. Jardunaldia gaur eta bihar egingo da, Bizkaia Aretoko Mitxelena Auditorioan.\nErkorekak gogorarazi duenez, martxoan III. Gazte Justizia Plana aurkeztu zuen Legebiltzarrean, eta horren eskaera berriak «osasun mentaleko arazo larriak, haur-guraso indarkeria, bikotekideen arteko indarkeria eta historia pertsonal eta hazkundekoan arrisku-faktore larriak dituzten pertsonak» dira.\n"Joera horiek direla eta, eskakizun horietan esku hartzeko lerroak sendotu beharko dira. Halaber, justizia eta osasun esparruen arteko lankidetza mekanismoetan eta protokoloetan sakondu beharko da".\nErkorekak, halaber, arreta soziosanitazioa, askatasunik ez duten pertsonen osasun mentala izan du hizpide: "Gazteen justizian lortutako emaitza onak berme nahikoa dira berriz ere espetxeen gaineko transferentzia aldarrikatzeko".\nDarpónek, bestalde, nabarmendu du «osasuna eta justizia gurea bezalako gizarte baten funtsezko bi balio direla, eta sintonian egon behar dutela», eta adierazi du «bi arloek batera lan egin behar dugula».\nJardunaldiak sei hitzaldi nagusiak izango ditu:\nOsasuna eta justiziaren arteko halabeharrezko harremanak.\nTrebetasun medikoa: prestakuntza eta erantzukizuna. Errealitate beraren ikuspuntu ezberdinak.\nZalantza etiko eta legalak eguneroko arreta klinikoan.\nHistoria klinikoa, baimen informatua.\nJarduera medikoen berezko arriskuen erantzukizun profesionala.\nOsakidetzako zuzendari nagusi Jon Etxeberriak emango dio amaiera osasunari eta justiziari buruzko jardunaldiari.\nRT @Irekia: [BERRIA] @jerkoreka eta Jon Darponek «Osasuna eta Justizia» jardunaldia inauguratu dute ➡ http://t.co/YzUHRQ9lTq #eusnet\nIrekia - Erkorekak eta Darpónek «Osasuna eta Justizia» jardunaldia inauguratu dute http://t.co/k8LHdfdcCC\nintervencion_erkoreka_darpo... behera kargatu (20 MB)\ndarpon_elkar_lana_eu.mp3 behera kargatu (300 KB)\nerkoreka_gazteen_justizia_e... behera kargatu (600 KB)\ndarpon_elkar_lana_eu.mp4 8 MB\nerkoreka_gazteen_justizia_e... 20 MB\nrecursos_inaguracion_salud_... 20 MB\n2014_06_16_jornada_salud_ju... 3 MB (jpg)\n2014_06_16_jornada_salud_ju... 2 MB (jpg)\nsalud_justicia.jpg 70 KB (jpg)


173/2021 DEKRETUA, uztailaren 6koa, zeinaren bidez urgentziako deklaratzen baita Zaldibarko Udalak, nahitaez desjabetzeko, honako eskubide eta ondasun hauek okupatzea: Zaldibarren, Gatikena Zeharkalea Elizondo kalearekin lotzeko igogailua eraikitzeko proiektua burutzeko beharrezko diren ondasunak eta eskubideak. - Eusko Jaurlaritza - Euskadi.eus\n173/2021 DEKRETUA, uztailaren 6koa, zeinaren bidez urgentziako deklaratzen baita Zaldibarko Udalak, nahitaez desjabetzeko, honako eskubide eta ondasun hauek okupatzea: Zaldibarren, Gatikena Zeharkalea Elizondo kalearekin lotzeko igogailua eraikitzeko proiektua burutzeko beharrezko diren ondasunak eta eskubideak.\nGaia: Ekonomi Jarduerak; Administrazioaren antolamendua; Garraio eta herri lanak\nArtikulu bakarra Nahitaezko Desjabetzeari buruzko Legearen 52. artikuluan eta Euskal Herriko Lurralde Antolamenduari buruzko Legearen 26. artikuluan xedatutakoari jarraituz, deklaratzen da Zaldibarko Udalak urgentziaz okupatu beharrekoak direla, nahitaez desjabetzeko, «Zaldibarren Gatikena Zeharkalea Elizondo kalearekin lotzeko igogailua eraikitzeko proiektua» burutzeko beharrezkoak diren ondasun eta eskubideak. Berariaz hasarazitako espedientean jasotako zerrendan daude zehaztu eta banakatuta ondasun eta eskubide horiek.\nZaldibarko Udalak «Zaldibarren Gatikena Zeharkalea Elizondo kalearekin lotzeko igogailua eraikitzeko proiektua» delakoaren espedientea prestatu eta formalki onartu eta gero, proiektua gauzatzeko lur guztiak erabiltzeko beharra adierazi zuen.\n2020ko abenduaren 23an, Zaldibarko Udalak nahitaezko desjabetze-espedientea hastea eta ondasunen eta eskubideen zerrenda jendaurrean jartzea erabaki zuen, hamabost eguneko epean, prentsan eta 2021eko urtarrilaren 21eko Bizkaiko Aldizkari Ofizialean (13. zk.). 2020ko abenduaren 23an ere, Zaldibarko Udalak Eusko Jaurlaritzari proiektuak eragiten dituen eskubideak eta ondasunak okupatzeko urgentziaren adierazpena eskatzea erabaki zuen, Nahitaezko Desjabetzearen Legearen 52. artikuluan ezarritakoa betetzeko.\nUrgentziaz okupatu beharreko ondasunak eta eskubideak zehaztuta eta banakatuta agertzen dira espedientean jasotako zerrendan, identifikazioak egiteko datu askirekin agertu ere. Zerrenda hori jendaurrean jarri zen egoki zenean, eta alegazio bat aurkeztu zen, administrazio-espedientean adierazten denez.\nOndasun eta eskubide horiek okupatzea luzaezintzat jotzen da, honako arrazoi hauengatik:\nZaldibarko hirigune historikoa muino batean dago, eta udalerriaren ondorengo hazkundea Zaldua ibaiaren haranaren behealdean garatu zen.\nZaldua Elizateko Plaza historikora iristeko ibilbideek ez dituzte irisgarritasun-baldintzak betetzen. Gainera, arazo hori larriagotu egiten da hirigune historikoan bizi den biztanleria zahartzen ari dela kontuan hartuta.\nHorri dagokionez, Zaldibarko Irisgarritasun Planak jarduketa hau jasotzen du (orain proiektu honek garatzen duena) eta lehentasunezkotzat jotzen du, plaza horretara iristeko ibilbideetan larritzat edo oso larritzat jotzen diren akatsak konponduko baititu.\nIgogailu honek zerbitzua emango dien auzoen soziologia adin handikoa da, gehienbat. Auzokide horiek udalerriaren behealdera iristeko zeharkatu behar dituzten malda, eskailera eta zorua, irisgarritasun-baldintzen gabeziaz gain, arriskutsuak dira oinezkoen mugikortasunerako.\nProiektu hau gauzatutakoan, Irisgarritasun Planak jasotako eta diagnostikatutako oinezkoen mugikortasunerako arriskuak konponduko dira. Bestetik, mugikortasun-arazoak dituzten pertsonei aukera emango zaie udalerriaren goiko aldea behealdearekin lotzeko, hau da, Zaldibarko eskola, administrazio, ekonomia eta industria gunearekin.\nEuskal Autonomia Erkidegoko Lurralde Antolamenduari buruzko maiatzaren 31ko 4/1990 Legearen 26.1.f artikuluan xedatzen denez, Eusko Jaurlaritzari dagokio nahitaez desjabetu beharreko ondasunak eta eskubideak urgentziaz okupatu behar direla deklaratzea, nahitaezko desjabetzeak honako hauek hartzen dituenean: burutze-unitate osoak, lurraldearen hirigintza-antolaketari dagozkion sistema orokorrak edo antolaketa horren elementuren bat eta hiri-lurzoruan egin beharreko banakako jarduketak. Goian aipatutako lege horrek 26.2 artikuluan ezarritakoaren arabera, lurralde-antolamenduaren eskumenak dituen sailburuari zegokion horretarako proposamena aurkeztea Jaurlaritzaren Kontseiluari.\nHori dela eta, Lurralde Plangintza, Etxebizitza eta Garraioetako sailburuak proposaturik, Gobernu Kontseiluak, 2021eko uztailaren 6ko bilkuran gaia aztertu ondoren, honako hau\nDekretu honek amaiera ematen dio administrazio-bideari, eta, beronen aurka, aurretiaz berraztertze-errekurtsoa jar dakioke Gobernu Kontseiluari, hilabeteko epean, edo, bestela, zuzenean, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiko Administrazioarekiko Auzien Salan, bi hilabeteko epean. Epeok, dekretu hau argitaratu eta hurrengo egunean hasiko dira.\nVitoria-Gasteizen, 2021eko uztailaren 6an.


Irekia Eusko Jaurlaritza - Gobierno Vasco :: Euskadiko Landa eta Itsasertzaren Garapenerako Eusko Jaurlaritzak emandako laguntzek 318 proiektu abiarazi dituzte, 50 milioi euro inguruko inbertsiorekin\nEuskadiko Landa eta Itsasertzaren…\n<img src="https://bideoak2.euskadi.eus/2019/01/25/news_51577/Andatza.jpg" style="max-width:100%" alt="Andatza.jpg" />\nAndatza.jpg Iturria: Irekia\nLeader, Erein eta Itsaspen lerroen bitartez finantzatu dira, Euskal Herriko Landa Garapenerako 2015-2020 Progamaren baitan (OSOA)\nIgandean, Gipuzkoako Aia herrian, Andatza auzoko eskola lokal polibalente bihurtzeko egokitzapen lanen inaugurazioa egingo da, eta Eusko Jaurlaritzako Landa eta Itsasertzaren Garapeneko zuzendari Irma Basterra bertan egongo da\nEusko Jaurlaritzak 18 milioi euro baino gehiagoren laguntzak martxan jarri ditu Leader, Erein eta Itsaspen programen bitartez, Euskadiko landa eta itsasertz ingurunetako udalerrien garapen sozialean eta dibertsifikazio ekonomikoan aurrera egiteko asmoarekin. Finantzatutako 318 proiektuek 50 milioi euroren inguruko inbertsioak aurreikusten dituzte eta batez ere enpresak sortzera, handitzera eta modernizatzera, besteren konturako kontratazioak egitera, oinarrizko azpiegitura eta zerbitzuak eraikitzera eta konpontzera, turismoa sustatzera, eta gune horietako biztanleen bizi kalitatea eta etxebizitzen sarbideak hobetzera zuzenduta daude.\nMendinetek –Euskadin dauden Landa Garapeneko 18 Elkarteek eta Hazi Fundazioak osatutako taldea– kudeatzen ditu laguntza hauek; Euskadiko Landa Garapeneko Programak (OSOA) –gure Autonomia Erkidegoan landa eta itsasertzaren garapenerako funtsezko oinarria– dituen tresna finantzario nagusienetako bat dira laguntza horiek.\nOSOAren barruan, erakundeak elkarrekin ari dira lehen sektoreak eta landa inguruneak dituen erronka nagusiei aurre egiteko, hala nola hauei: belaunaldi arteko erreleboa, lehen sektorearen modernizazioa, berrikuntza eta lehiakortasun ideien garapena, eta nekazaritza elikagaien, abeltzaintzaren eta basogintzaren eremuen gaineko prestakuntza.\n2015ean Landa Garapeneko Plana abian jarri zenetik Leader Programaren bi deialdi egin dira (2017 eta 2018). Deialdi horien bitartez Eusko Jaurlaritzak 17 milioi euroren laguntzak onartu ditu (7 milioi 2017an eta 10 milioi 2018an), eta diru horrekin 382 proiektu finantzatu dira guztira Euskadiko landa guneetan, proiektuetan 45 milioi inguruko inbertsioak eginda. Lurralde historikoen arabera, Bizkaiari 3,47 milioi egokitu zaizkio (inbertsioak, berriz, 4,84koak izan dira 2018an eta 9,6koak 2017an), Gizpukoari 3,56 milioi (aurreikusitako inbertsioak, berriz, 8,2 milioikoak izan dira 2018an eta 6 milioikoak 2017an), eta Arabari ia 10 milioi (inbertsioak, berriz, 5,98 milioikoak 2018an eta 12 milioikoak 2017an). Proiektuen tipologiari dagokionez, azpimarratzekoa da proiektu gehienak azpiegitura publikoetarako (174), landa guneetan kokatuta dauden nekazaritzakoak ez diren enpresetan inbertsioan egiteko (102) eta landa guneetan nekazaritzakoak ez diren enpresak sortzeko (54) izan direla.\n2018an, 458 eskaera aurkeztu dira guztira Leader programan (233 Araban, 148 Bizkaian eta 77 Gipuzkoan), eta horietatik 187 onartu dira (97 Araban, 49 Bizkaian eta 41 Gipuzkoan). Guztira, 9,97 miloi euro jaso dituzte, aurreikusitako inbertsioak 33,9 milioikoak izanda (20,8 Araban, 8,2 Gipuzkoan, eta 4,84 Bizkaian).\nProiektuen tipologiaren arabera, onartu diren proiektu gehienak hauetarako erabili dira: bizi kalitatea hobetzeko (98 proiektu, aurreikusitako inbertsioa 22,95 milioi eurokoa izanik), jarduera ekonomikoa dibertsifikatzeko (89 proiektu, 11,9 milioi euroko inbertsioa izango dutenak), eta azpiegiturak hobetzeko edo sortzeko (82 proposamen, 18 milioi euroko inbertsioa izango dutenak). Enpresak edo Start-upak sortzeko 34 proiektu, etxebizitzak sortzeko edo hobetzeko 16 proiektu eta langileak kontratatzeko 11 proposamen ere onartu dira.\nEskualdeka begiratuta, onartu diren proiektu kopururik handiena (22 proiektu, 2,55 milioiko inbertsioarekin) Bizkaiko Enkarterrialdean kokatzen dira, eta horren ondoren, proiektu kopuruari dagokionez, Gipuzkoako Tolomendi (21 proiektu, 3,83 milioiko inbertsioarekin) eta Arabako Mendialdea (20 proiektu, 6,26 milioiko inbertsioarekin) daude.\nErein programari dagokionez, udalerriei ez ezik Leader programan sartzen diren landa guneek baino landa izaera txikiagoa duten guneetan dauden era guztietako erakundeei ere zuzenduta dago –elkarteak, Administrazio Batzarrak, Koadrillak, Mankomunitateak–. Dirua Eusko Jaurlaritzak baino ez du jarriko eta bi lerro ondo bereizita dauzka: Lehen lerroko laguntzak udal erakundeei eta beren sozietateei zuzenduta daude, eta bizi kalitatea hobetzeko eta turismoari lotutako ondare kulturalean eta naturalean inbertsioak egiteko proiektuak laguntzeko dira, baita erabilera publikorako aisialdi, turismo eta informazio azpiegituretarako ere. Bigarren lerroa, berriz, dibertsifikazio ekonomikoan aurrera egiteko eta enpresak sortuz eta garatuz enplegua sortzeko jarduerak finantzatzeko erabiltzen da.\n2017an eta 2018an, 12,75 milioi euroren laguntzak eman dira guztira; 7,2 milioi 2017ko deialdian eta 7,6 milioi 2018koan. Laguntzekin bultzatu diren 242 proiektuak –132 proiektu 2017an eta 110 proiektu 2018an–40 milioi euro inguruko inbertsioak aurreikusten dituzte guztira.\nItsaspeni dagokionez, bere fondoak itsasertzeko guneetako bizi kalitatea modernizatzeko eta hobetzeko jarduerak finantzatzera bideratuta daude. Programaren helburua da itsasertzeko ondarea zaintzea eta hobetzea, eta programan proiektuak aurkeztu ditzakete administrazio publikoek eta beren organismo autonomoek, fundazio publikoek; partzuergoek; irabazi asmorik gabeko pertsona juridiko pribatuek; Aldi Baterako Enpresa Elkarteek eta irabazi asmorik gabeko ondasun erkidegoek.\n2018an, 572.000 euro onartu dira guztira programa honetan, eta diru horrekin 11 proiektu finantzatuko dira guztira, 2 milioi euro inguruko inbertsioa egitea aurreikusita. Proiektu horien artean daude, besteak beste, herri hauetan egingo diren ekimenak: Getaria (kiroldegia eraberritzea), Bermeo (Nardiz tar Jon kaleko orubeak leheneratzea), Zierbena (Kardeo auzoko saneamenduko kolektorea), Deba (Santa Katalinako talaia egokitzea), Leioa (bidegorriak egokitzea) eta Lekeitio (San Andres arrantzale auzoa birgaitzea eta urbanizatzea eta gazteguneren eraikina egokitzea musika eskola gisa ere erabiltzeko), Elantxobe (Urdaibai itxasoari begira), Mutriku (itsas ondarea berreskuratzea ) eta Orio (Mutiozabal ontziolari balioa ematea).\nLANDA GARAPENEKO 2018KO LAGUNTZEN LABURPENA\nLAGUNDU DAITEKEEN INBERTSIOA\nAndatza.jpg 10 KB (jpg)


Tafallako Ikastolak Eskola jasangarrien egiaztagiria jaso du | Aldizkaria\nIKASTOLA 227 > ikastolak > Tafallako Ikastolak Eskola jasangarrien egiaztagiria jaso du\nTafallako Ikastolak Eskola jasangarrien egiaztagiria jaso du\nHezkuntza Departamenduko Ingurumen Batzorde Teknikoaren eskutik.\nNafarroako Eskola Jasangarrien egiaztagiria jaso dugu.\nEstatu mailan ESenRED partaidea izanik azken urteotan egindako lanaren aitorpen gisa, Nafarroako Eskola Jasangarrien egiaztagiria jaso dugu Hezkuntza Departamenduko Ingurumen Batzorde Teknikoaren eskutik. “Inguru giro heziketa gure curriculumean txertatuta dugu ikastolan, jarrera arduratsua bultzatuz, konpetentzien bidez hausnarketa, ebaluazioa eta konponbidea sistematizatuz. Hasieran, hiru urtetarako helburu nagusiak finkatuta genituen, orain urtekoak egiten ditugu.. Txoko Berdea du taldeak izena, martxa handikoa da!”\nNafarroako Eskola Jasangarrien Sarea, ESenRED, Espainiako Estatuko jasangarritasun ikastetxeen sarearen barne dago, eta administrazio publikoek (autonomia erkidegoak, udalak eta abar...) sustatzen dute. 2012-2013 ikasturtean sortu zen sarea, eta xede du ikastetxeen eguneroko dinamikan hainbat departamenturen perspektibek bat egitea, hala nola, Hezkuntza eta Ingurumen departamentuen artekoa.\nHamabi autonomia erkidego dira jada proiektu honetan parte hartzen dutenak. Gure ikastola partaideetako bat izanik, azken urteotan egindako lanaren aitorpen gisa, Tafallako Ikastolak Nafarroako Eskola Jasangarrien egiaztagiria jaso dugu Hezkuntza Departamenduko Ingurumen Batzorde Teknikoaren eskutik.\nEgitasmo honen helburu nagusia da gure hezkuntza jardunari koherentzia ematea, bai ingurunearen ikuspuntutik, bai gure hezkuntza komunitatearen parte hartzearen aldetik, horietan herriko Udaletxea eta herria bera inplikatuz. Ondorioz, ikastolako eta bere hurbileko ingurugiro egoera hobetzen saiatzen gara, bien arteko elkar lanari aukera emanez.\nAldi berean, gure xedea izan da inguru giro heziketa gure curriculumean modu egokian uztartzea. Ikastola osotasunean aztertu dugu, gure ikasleak inplikatuz arazoen hausnarketan, eta horiek aintzat hartu ondoren, konponbideak proposatzen eta martxan jartzen ahalegindu gara.\nIraunkortasunaz gain, eta konpetentzien bidez, gure ikastetxea berrikuntza, kalitatea eta garapen curricularrean interesatua dago.\nLan hau gidatu duten hiru ardatz nagusiak hauek dira:\n1. Aurrera eramaten diren ekintza guztietan inguru giroarekiko babesa eta zaintza presente izatea, kudeaketa jasangarria, parte hartze demokratiko eta curriculum berrikuntzaren bitartez. Oinarrizko gizarteak, ekonomiak eta inguru giro zerbitzuak pertsonaren bizimoduaren maila hobetu duten arren, natur ingurumenarekiko gaitasuna zaintzea dagokigu. Hartara, bihar-etziko belaunaldiek ez dute ondorengotzat ingurua agortuko.\n2. Egiten diren ekintzak sistematizatzea, egitasmoari koherentzia eta indarra emanez.\n3. Gai guzti horiek bideratzeko ikastolan, Txoko Berdea lan taldea sortu genuen. Lan talde hau Eskola Iraunkorren Sarean (ESenRED) sartu zen duela hiru ikasturte, hau da 2014an. Sare honen asmoa da biltzea ingurumenaren inguruan lanean ari diren hezkuntza zentroak. Argi baitago ikastetxeetan paper garrantzitsua jokatzen dugula horrekiko, hain zuzen, jarrera arduratsua bultzatzeko.\nHau dena lortzeko eguneroko jardueran hezkuntza komunitatean hausnarketa, ebaluazioa eta berrikuntza bultzatu ditugu.\nHIRU URTETARAKO PROPOSATUTAKO PROIEKTUAREN HELBURU NAGUSIAK\n1. Etapa desberdinetako curriculumean ingurumen heziketa ekintzak txertatzea.\n1.1. Oinez Basoan landaketa egitea\n1.2. Oinez Basoari buruzko hitzaldia antolatzea\n“C atmosferikoko bahiketaren ebaluazioa eta Tafallako Oinez Basoaren ingurune onurak” Hizlaria: Iñigo Virto - Nafarroako Unibertsitate Publikoko Lurzoruaren Kudeaketaren eta Erabilera Iraunkorreko taldeko kidea da.\n1.3 Ezkurrak jasotzea aurtengo neguan, 2016ko udan Tafallaldean erre zen lur eremuko zati batean landatzeko.\n1.4 Confint egitasmoan parte hartzen jarraitzea\n“CONFerencia INTernacional de jóvenes por el planeta” da Confint.\n•Ingurumen hezkuntzako prozesu bat da\n•Munduko gazteak planetaren alde jartzeko prozesua\n•Xedea izanik: PLANETA ZAINTZEA\nHelburua du Planetaren alde konpromisoak hartzea.\n•Jasangarritasuna, Justizia soziala, Bake kulturala, Aniztasuna, Prozedura suspertuz.\nTafalla Ikastolako DBHko 3. mailako ikasleek parte hartu dute. Confint zer den azaldu eta parte hartzeko gogoa erakutsita, lan egiteko konpromisoa hartu baitzuten.\nBi urte hauetako esperientzian oinarrituta, beste modu batera antolatzea proposatu dugu aurten. Hartara; DBH osoko ikasleei “talde berde” bat sortzeko aukera eman zaie. Hortaz, maila guztietako 21 ikaslek eman dute izena eta lehengo hiruhilekoan taldeari gorputza emateko lanetan ibili dira, logoa, leloa eta aurkezpena testutxoa sortuz.\n1.5 Zuhaitzaren eguna parte hartzea\n2014/15 eta 2015/16 ikasturteetan, Ikastolan bertan ospatu genuen. 2016/17 urtean berriz, Udaletxetik herriko eskola guztientzat antolatutako ekimenean parte hartu dugu.\n1.6 Inguru giroaren egunarekin bat egitea\n2014/15 ikasturtean gaiaren inguruko spot bat egin genuen.\n2. Ikasleen gaitasunak areagotzea inguruarekiko erabaki egokienak hartzeko, eta inguru hurbileko hobekuntza prozedurak martxan jartzeko.\n2.1 Konpetentzietan oinarritutako Bateratze Lana\nEgitasmo pedagogiko bat da derrigorrezko eskolaldiaren curriculuma eguneratzeko oinarrizko konpetentziak txertatzen dituena.\n3. Ikasleengan, familiengan eta hezkuntza komunitatearengan bizimodu jasangarrirako jarrera baikorrak sustatzea.\nEkoart proiektua 2010ean jaio zen, Ikastolart proiektutik datorrena. Gure Ikastola, “Eskola Iraunkorren Sarean” sartu zenetik proiektuak Ekoart izena hartu zuen. Ekoart-ek du helburu gela barruan material birziklatuarekin sortutako artelanak plazaratzea; eta, aldi berean, ikasleen sormena lantzea, baita taldeko lana bultzatzea. Izan ere besteen lanekiko errespetua, baita inguruarekiko errespetua ere, mugimendu artistikoak dira, artista desberdinak biltzen dituena, eskulanetatik pixkatxo bat urrundu eta arte lanetara hurbiltzen dituztenak. Azken finean nahi dena da eginez eta ikasiz gozatzea, eta proiektuaren partaide eta protagonistak beraiek izatea.\n2016ko udaberriarekin batera, Ikastolako baratzarekin hasi ginen lanean.\n4. Gure Ikastolako ingurua hobetzeko seguritate, begirune eta osasun neurriak sortzea.\n4.1 Birziklapen txokoa\nIkastolako geletan papera eta plastikoa bereizten dira eta ikastolako hainbat tokitan organikoa ere bai. Aldi berean, patioan paperontzi bereziak ditugu organikoa, plastikoa zein papera bereizteko.\nGainera, “berziklapenaren txokoan” geletako papera biltzen eta zenbatzen da, baita plastikoa ere. Gero zenbaketa horiek informazio erabilgarrian eraldatu eta eskola komunitateari komunikatzen zaizkio. Eremu honetan Tafallaldeko Mairaga elkartearekin lanean aritu gara.\n5. Irakasleei beraien proiektuak egiteko aukera ematea.\n6. Egitasmo jasangarriak aurrera eramateko ingurumenarekin zerikusia duten erakundeekin harremanak izatea.\nIkasturte bakoitzean gutxienez behin Mairaga eta Udaletxeko arduradunekin bildu izan gara. Hori horrela, hainbat ekintza burutu ditugu elkarrekin: Izan Zaborren kudeaketa, Zuhaitzaren Eguna eta Bizikleta Eguna.\nBalorazioa eta autokritika\nInteresgarria da baloratzea zenbateraino ikasleek, irakasleek eta hezkuntza komunitateko gainerakoek hartu duten parte.\nEskola Jasangarrien hasi ginenetik hona partaidetza handitu dela esan genezake. Hala ere, ikastola osatzen duen komunitate osora heltzeko oraindik lana gelditzen zaigu.\nZaborren kudeaketa inguruan sentsibilizazio lanarekin segitzen dugu. Etengabeko lana dela uste dugu, egunerokoa. Irakasleak garrantzia handia du honetan eta gure klaustroa orokorrean kontzientziatua dago. Aspaldian hasi ginen papera geletan berrerabiltzen; eta azkenik birziklatzen dugu. Adibidez, fotokopietako erabiltzen dena ere birziklatua da. Plastikoa ere aparte sailkatzen dugu. Organikoentzat ere ontziak jarri ditugu. Hori guztiaren balorazioa ona dela deritzogu.\nBirziklapena eta artea lotzen dituen EKOART proiektuan ikasleen parte hartze handia da. Hain handia non Haur Hezkuntza, Lehen Hezkuntza eta Bigarren Hezkuntzako ikasle guztiek parte hartzen baitute!\nAldiz, Oinez Basoaren landaketan esku hartze desberdina izan zen. Ikasleekin egindako lanean Haur eta Lehen Hezkuntzako ikasle guztiek parte izan zuten. Basoan egindako landaketan, ordea, familia guztientzat irekia izan arren parte hartze eskasa lortu genuen. Gauza bera esan dezakegu Oinez Basoaren inguruko hitzaldian zeinetan entzule gutxi izan baitzen.\nBaratzaren proiektuan, hasierako lanetan guraso talde txiki batek lagundu zuen. Landaketan berriz, LH 3. mailatik 6. maila bitarteko ikasleak jardun zuten.\nBestalde, konpetentzietan oinarritutako Bateratze Lan bat egin da Lehen Hezkuntzako 4. mailan.\nDBHko ikasleak CONFINT programan sartu dira, hain zuzen, 3. mailako ikasleak.\nArgi dago ikasleek aktiboki parte hartzen dutela antolatzen ditugun ekintza ugarietan.\nAgian orain gurasoei iristea da, bereziki, falta zaiguna. Alde batetik, egiten dugun lana ezagutaraztea, eta bestetik, haien inplikazioa lortzea. Oinez Basoaren inguruan antolatu diren bi ekintzetan oso parte hartze urria izan dute. Ondorioz, eta balorazio lez, hori hobetzen saiatuko gara!


Tubacex-eko langileek ezezkoa eman diote ELA, CCOO eta Independiteak sinatutako akordioari, LABek eskatu bezala | LAB SINDIKATUA\nIndustria Metalgintza Tubacex-eko langileek ezezkoa eman diote ELA, CCOO eta Independiteak sinatutako akordioari, LABek...\nTubacex-eko langileek ezezkoa eman diote ELA, CCOO eta Independiteak sinatutako akordioari, LABek eskatu bezala\nTubacex-eko langileek, atzo egindako bozketan, ezezkoa eman zioten ELA, CCOO eta Independienteek sinatutako hitzarmenaren akordioari. LABek ezezkoa emateko eskatu zuen bozketaren bezperan, akordioa onartzeak atzerakada berri bat zekarrelako.\nBozketaren emaitzak, 392 ezezko bozka eta 327 baiezko bozka, agerian utzi du langileen jarrera; hain zuzen ere, akordioa guztiz eskasa dela uste dutela.\nHitzarmen honen negoziazioan sinatzaileak diren sindikatuen jarrerak, langileei hitza hartzeko aukerak mugatu eta informazio zein eztabaidarako asanbladak egitearen kontra azaldu izana, langileen haserrea eragin du. Horrek atzoko bozketen emaitzan isla izan du.\nEdukiari dagokionez bestetik, sinatutako akordioak ez zuen zuzendaritzak azken lau urteetan gehiegikeriaz erabili duen lan-malgutasuna, behin-behinekotasunak sortutako prekarietatea edota ordu extren areagotzea mugatzen, besteak beste.\nBozketa honek arrazoia eman digu ezezkoa babestu dugunoi. Hitzarmena hobetzeko aukerak daudenean, berresten gara langileen babesarekin hori posible dela.


Eliezer (en) eta Pharaoh (en)\nLurreko lehen buruzagia izan zen. Jaungoikoaren mesedea zuen ehiztari ausart bat zen. Judu eta musulman tradizioak duela lau mila eta bostehun urte Babilonia sortu zuela dio, eta Babelgo dorrea ere eraiki zuela. Bere alaba Azurad Eberrekin ezkondu zen, zeinek Nimrodi Babelgo dorrea egiten laguntzeari uko egin baitzion, eta, honen ondorioz, euren hizkuntza, hebreera, garbi mantendu zen.\nJudaismoaren arabera, Nimrodek denbora batez hartu zuen Abraham gaztea, zeina bere aitak, Tarek, idolo jentilak zituen aldare bat hautsi ziolako zigortu zuen. Urte batzuk beranduago, hain etsaitu ziren, ezen, Abraham Harrango oasian kanpatua zegoen bitartean, Nimrodek sute bat piztu zuen Abraham hiltzeko, baina honek, ihes egitea lortu zuen.\nOrriaren azken aldaketa: 14 ekaina 2021, 01:47.


Jamaikako estatua Karibeko Turismoaren barruan eta aurrera egiteko bidea\nHasiera » Azken albisteak » Nazioarteko Azken Albisteak » Jamaika Azken Albisteak » Jamaikako estatua Karibeko Turismoaren barruan eta aurrera egiteko bidea\nNazioarteko Azken Albisteak • Negozio Bidaiak • Karibeko • Gobernuko berriak • ostalaritza • Hotelak eta estazioak • Inbertsioak • Jamaika Azken Albisteak • Berriak • berreraikitzen • Turismo • Turismo Eztabaida • Bidaiaren helmuga eguneratzea • Bidaia sekretuak • Hainbat Albiste\nBartlett Jamaikako Turismo ministroa\nJamaikako Turismo ministroa Hon. Edmund Bartlett-ek JMMBren lidergo webinarrean hitz egin zuen. JMMB Jamaikako banku nagusia da.\nBartlett-ek Jamaikako bidaien eta turismoaren industriaren erronken ikuspegi orokorra eman zuen kontzeptu global batean.\nBegiak irekitzen dituen hitzaldi hau transkripzio gisa kopiatu da eta Jamaikako eszenatokiaz haratago balio du.\nIrakurri osorik - edo entzun - ministroak JMMBren Pentsamendurako Lidergoaren webinarrean egindako hitzaldi nagusia.\nTurismoaren industriak 1950eko hamarkadaz geroztik izan duen bilakaera dikotomikotzat jo daiteke, ekonomia globalaren segmentu honek aldi berean sendotasuna eta ahultasuna erakusten baititu; biak intentsitate berdinarekin aldian-aldian agertzen direnak.\nOrokorrean, nazioarteko turismoaren azken hamarkadetan agertu den irudia hazkunde azkar eta koherentea eta eragin sozioekonomiko handikoa izan da. Nazioarteko etorrerak 25eko hamarkadan 1950 milioitik 1.5 mila milioi izatera pasatu ziren 2019an, 56 aldiz gehiago.\nAzkar hedatzen eta dibertsifikatzen jarraitzen denez, nazioarteko turismoaren eragina munduko eskualde guztietara hedatu da eta sektorea munduko enplegua sortzeko, pobrezia murrizteko, esportazioen merkataritza eta atzerriko sarrerak sortzeko katalizatzaile nagusien artean dago. Azken bost urteetan (COVID aurrekoak), lan-intentsitate handiko turismoaren sektorea sortu zen 1 enpleguetatik 5 izan zen.\n2019an, sektoreak 330 milioi enplegu edo 1 lanpostuetatik 10 mundu osoan onartzen zituen. 2019an, turismoak 8.9 bilioi dolarreko ekarpena egin zion mundu osoko BPGri edo BPGren% 10.3; 1.7 bilioi dolarreko AEBetako bisitarien esportazioen esportazio guztien% 6.8; Zerbitzu globalen esportazioen% 28.3 eta 948 mila milioi dolar AEBetako kapital inbertsioetan edo inbertsio osoaren% 4.3.\nTurismoaren inpaktu sozioekonomikoa nabarmen aldatzen da eskualdeen artean, Pazifikoko, Indiako Ozeanoko eta Karibeko ekonomia txikiak, batez beste, munduko turismoaren menpe daudenen artean.\nGarapeneko Banku Interamerikarrak (IADB) sortutako 2021eko Turismo Mendekotasun Indizearen aurkikuntzetan oinarrituta, Karibea munduko turismoaren menpeko eskualde nagusia da. Aurkibidean Karibeko ia dozena bat herrialde aurkitu dira Jamaica munduko turismoaren mendeko gehien dauden 20 herrialde onenen artean kokatu ziren Latinoamerikako eta Karibeko beste hamarnaka ekonomiarekin batera 100 lehenak biribildu zituzten.\nWTTCren 2020ko Inpaktu Ekonomikoaren Txostenaren azterketa sakonagoak erakutsi du krisiaren aurreko aldian Karibeko eskualdeko bidaiak eta turismoak lagundu dutela: 58.9 mila milioi dolar BPGra (BPG osoaren% 14); 2.8 milioi enplegu (enplegu osoaren% 15.2ren baliokidea) eta 35.7 mila milioi dolar bisitarien gastuan (esportazio guztien% 20ren baliokidea).\nNazioarteko turismoaren hazkundeak 2019an mundu mailako hazkunde ekonomikoa gainditu zuenaren aurrean, aurrez aurreikusitakoa 3an% 4 eta 2020 arteko hazkunde tasa apala izan zen. Hori jakina zen 2020ko martxoan hasi zen koronavirus berriaren hedapen globalaren aurretik. mugak ixtea, hegaldien oinarria eta nazioarteko bidaia guztiak etetea behartu zuen apiriletik 2020ko ekainera arte.\nPage 1 of 5 Aurrekoa hurrengo


Irekia Eusko Jaurlaritza - Gobierno Vasco :: EHAA xedapena 201700020\nAldizkariaren data: 2017-01-03 Aldizkari honetan argitaratua: 2016002\nAGINDUA, 2016ko abenduaren 22koa, Gobernantza Publiko eta Autogobernuko sailburuarena, zeinaren bidez iragartzen baita Gobernantza Publiko eta Autogobernu Saileko Lan Harremanen Zuzendaritzako lanpostu bat (goi-kargudunaren idazkaria, 520010 kodea, 10 dotazioa) izendapen askez betetzeko deialdi publikoa.\nHurrenkenaren zenbakia: 201700020\nSail honetako Lan Harremanen Zuzendaritzan goi-kargudunaren idazkari lanpostu bat hutsik dago (520010 kodea, 10. dotazioa). Beraz, sail honek lanpostu hori (agindu honen eranskinean adierazita dago) izendapen askez betetzeko deialdia iragartzea erabaki du, Euskal Funtzio Publikoari buruzko uztailaren 6ko 6/1989 Legearen 46.2 artikuluan agindutakoaren arabera, eta Funtzio Publikoaren Zuzendaritzak aldeko txostena eman ostean. Hauek dira deialdiaren\n1.– Deialdi honetan parte hartu ahal izango dute Euskal Autonomia Erkidegoko Administrazio Orokorreko eta haren erakunde autonomoetako karrerako funtzionarioek, eranskinean ezarritako eskakizunak betetzen badituzte.\nAipatutako baldintza berdinetan, honakoek ere parte hartu ahal izango dute, baldin eta, lanpostuen zerrendetan, deialdiko lanpostuak halako langileek bete ditzaketela azaltzen bada: beste administrazio publikoetako karrerako funtzionarioek, irakaskuntzako karrerako funtzionarioek, Justizia Administrazioko karrerako funtzionarioek eta erakunde sanitarioetako estatutupeko langile finkoek.\n2.– Aipatutako langileek edozein administrazio-egoeratan egonda har dezakete parte deialdi honetan, honako egoeretan izan ezik:\nEginkizun-gabetze irmoa ezarrita duten funtzionarioek ezin izango dute parte hartu, egoera horrek dirauen bitartean.\nNorbere kontuetarako edo familia elkartzeko borondatezko eszedentzian egonik, lanera itzuli baino lehen, eszedentzian egon beharreko gutxieneko denbora bete ez dutenak.\n3.– Deialdi hau Euskal Herriko Agintaritzaren Aldizkarian argitaratzen den egunean bete beharko dira eskatutako baldintzak. Esleitutako lanpostuak jabetzan hartu arte bete behar dira eskakizunak. Parte hartzeko betekizunak betetzen jarraitzen ez duten parte-hartzaileek ezin izango dute esleitutako lanpostua jabetzan hartu.\n1.– Hautagaiek Gobernantza Publiko eta Autogobernu Sailaren Zerbitzu Zuzendaritzara bidali behar dituzte eskabideak, eta, horretarako, hamabost egun baliodun izango dituzte, ebazpen hau Euskal Herriko Agintaritzaren Aldizkarian argitaratu eta biharamunetik aurrera. Eskabidean, datu pertsonalak eta egun betetzen duten destinoa adieraziko dituzte.\n2.– Eskabide-idazkiarekin batera, hautagaiek curriculum vitae-a aurkeztuko dute, eta, bertan, honako hauek adieraziko dituzte:\nb) Administrazioan eta, halakorik bada, enpresa pribatuetan betetako lanpostuak.\nc) Egindako ikasketak eta ikastaroak, hizkuntzak, eta hautagaiek egoki iritzitako gainerako merezimenduak.\nEskabidearekin batera, eskatutako baldintzak betetzen dituztela eta adierazitako merezimenduak dauzkatela egiaztatzen duten agiriak aurkeztu beharko dituzte hautagaiek. Dena den, horiek Langileen Erregistroan badaude, ez dituzte aurkeztu beharko. Esandako guztiez gain, aurkeztu beharrekotzat jotzen dituzten argitalpen, txosten edota bestelako agiriak ere aurkez ditzakete.\nGobernantza Publiko eta Autogobernuko sailburuaren agindu bidez ebatziko da deialdi hau, gehienez ere hilabeteko epean, eskabideak aurkezteko epea amaitu eta hurrengo egunetik hasita. Agindu hori Euskal Herriko Agintaritzaren Aldizkarian argitaratuko da.\nLanpostua lortzen duen pertsonak epe barruan hartu beharko du jabetzan lanpostua, eta, hala badagokio, aurreko lanpostuaren titulartasuna galduko du.\nAgindu honek administrazio-bideari amaiera ematen dio, eta, beraren aurka, berraztertzeko errekurtsoa aurkez dakioke agindua eman duen organoari, hilabeteko epean, Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Administrazioarekiko Auzien Epaitegian, bi hileko epean, agindua EHAAn argitaratu eta hurrengo egunetik aurrera.\n– Dotazioa: 10.\n– Kidegoak: C1/D1.\n– Destino osagarriaren maila: 18.\n– Derrigortasun-data: 2002-10-31.\n– Tokia: Lan Harremanen Zuzendaritza. Gobernantza Publiko eta Autogobernu Saila.\n– Destinoko herria: Vitoria-Gasteiz.\nLanpostua betetzeko eskakizunak:\n– C1 edo D1 kidegoetakoa izatea.\n– Administrarien kidegoan edo administrari laguntzaileen kidegoan urtebeteko edo urte biko esperientzia izatea, lanpostua kidego horiei atxikita baitago.\nEusko Jaurlaritzak lan arriskuen prebentzioaren kudeaketari buruz duen esperientzia kontatu du Izaskun Urienek, Madrilen\nAGINDUA, 2017ko otsailaren 1ekoa, Gobernantza Publiko eta Autogobernuko sailburuarena, Gobernantza Publiko eta Autogobernu Sailean hutsik dagoen lanpostu bat izendapen askez betetzeko deialdia bete gabe uzten duena.\nAGINDUA, 2019ko otsailaren 13koa, Gobernantza Publiko eta Autogobernuko sailburuarena, zeinaren bidez ebazten baita Gobernantza Publiko eta Autogobernu Sailean hutsik dagoen lanpostu bat izendapen askez betetzeko deialdia.\nAGINDUA, 2016ko abenduaren 1ekoa, Gobernantza Publiko eta Autogobernuko sailburuarena, zeinaren bidez iragartzen baita Gobernantza Publiko eta Autogobernu Saileko Kabineteko lanpostu bat (goi-kargudunaren idazkaria, 520010 kodea, 170 dotazioa) izendapen askez…\nAGINDUA, 2019ko otsailaren 7koa, Gobernantza Publiko eta Autogobernuko sailburuarena, zeinaren bidez adierazten baita bete gabe geratzen dela Gobernantza Publiko eta Autogobernu Sailean hutsik dagoen lanpostu bat izendapen askeko sistemaren bidez betetzeko…\nAGINDUA, 2017ko urtarrilaren 11koa, Gobernantza Publiko eta Autogobernuko sailburuarena, zeinaren bidez betetzeke uzten baita Gobernantza Publiko eta Autogobernu Sailean hutsik dagoen lanpostu bat izendapen askeko sistemaren bidez betetzeko deialdia.\nAGINDUA, 2016ko abenduaren 22koa, Gobernantza Publiko eta Autogobernuko sailburuarena, zeinaren bidez Gobernantza Publiko eta Autogobernu Saileko Lan Harremanen Zuzendaritzako goi-kargudun baten idazkari kargutik kentzen baita Isabel Navarro Lashayas andrea…\nAGINDUA, 2018ko abenduaren 19koa, Gobernantza Publiko eta Autogobernuko sailburuarena, zeinaren bidez iragartzen baita Gobernantza Publiko eta Autogobernu Saileko Legebiltzarrarekiko Harremanetarako Zuzendaritzan goi-kargudunaren idazkariaren lanpostu bat…


Txina 330kV begizta bakarreko Y motako transmisio dorrea Fabrikazioa eta Fabrika | XY dorrea\n330kV begizta bakarreko Y motako transmisio dorrea\nXY Dorrearen azpiegitura\nXY Group historia luzeko enpresa da. 2000. urtearen hasieran, konpainiaren negozioa batez ere ekipo elektriko eta telekomunikazioetako ekipamenduak merkaturatzen zituen, hala nola, hari elektrikoa eta kablea, transformadorea, lineako hardwarea, armarioa, linea dorrea, etab. 2001 eta 2008 urte artean. herrialde osoko ehunka bezeroentzako ekipamendu mota. Garai hartan, XY Group bezeroaren konfiantza irabazten hasi zen, kalitatezko produktuak eta lanbide zerbitzua zela eta. Negoziazio negozioaren esperientziak XY Group-ek gure lehiakideek baino hornidura kate sendoagoa dakar.\n2008. urtean XY Dorrea sortu zen, altzairuzko dorreen fabrikazioan zentratua. XY Dorreak Taldeko bezeroen baliabide ugari eta hornikuntza kate indartsua baliatu ditu; azken urteetan XY Dorreak garapena azkarra izan da. Gaur egun, XY Dorreak urtero altzairu dorreko 1000 multzo baino gehiago eskaintzen ditu. Bezeroek Txinako eta itsasoz bestaldeko merkatuetako 20 probintzia baino gehiago estaltzen dituzte. XY Dorrea Global 500 talde askoren hornitzaile kualifikatua da estatuko sareta, hegoaldeko gerrikoa, Txinako energia ingeniaritza taldea, Txinako telekomunikazioak, Huawei, etab. Gure produktuak estatu kideetan arrakastaz aplikatzen diren bitartean.\nAurreko: 330kV begizta bikoitzeko Y motako linea dorrea\nHurrengoa: 132kV zirkuitu angeluarreko dorrea\n220kv transmisio linea\n500kv-ko transmisio linea\nTransmisio Elektrikoaren Dorrea\nEnergia Transmisiorako Dorrea\nTransmisioa eta banaketa\nTransmisioko linea elektrikoak\nTransmisio Dorrearen Diseinua\nTelebistako transmisio dorreak\nTransmisio dorre motak